Företagen trycker på för direktflyg mellan Kronoby och\n@AnttiSunell/kulttuuri on Twitter\nJulkaistu: 5.6.2020. Rohkeutta, viisautta vai sattumaa? Parturimestarit Toni Kylätasku ja Petri Sipiläinen kirjoittivat kirjan Rohkeutta, viisautta vai sattumaa? Suomalaisesta taloushallinnosta vientituote Suomi on edelläkävijä taloushallinnon tehokkuudessa teknologisten ratkaisujen ja digitaalisten toimintamallien ansiosta. Tehokkuuden ja taloushallinnon ammattilaisten asiantuntijuuden myötä suomalaisille taloushallinnon palveluita tarjoaville yrityksille on kysyntää myös ulkomailla. Suomalaisesta kiertotalouden mallista kehitetään vientituote Kemi-Tornion teollisuuskeskittymä antaa kansainvälisen esimerkin. Kemin Digipoliksen luotsaama Kiertotalouskeskus aloitti valtakunnallisen ekoteollisuuspuistojen verkoston luomisen Helsingissä Sitran isännöimässä työpajassa, joka veti pariinsa alan suomalaiset huippuosaajat.\nCad kurs distans\nJouni Suominen, koulutusasiantuntija, filosofian tohtori. Turun Sanomat Suomalaisesta julkisten hankintojen vuoropuhelukulttuurista vientituote? Julkinen ja yksityinen sektori tekevät hyvää ja tuloksellista yhteistyötä ja heidän välillään vallitsee toimiva vuoropuhelukulttuuri. Suomalaisen metsäosaamisen koulutus tulisi professori Paavo Pelkosen mielestä tuotteistaa kansainvälisille koulutusmarkkinoille. Yhdysvalloissa, Kanadassa ja Iso-Britanniassa toimivilla yliopistoilla on runsaasti ulkomaalaisille opiskelijoille suunnattua konseptoitua maksullista koulutusta. -Meidän yliopistojen perinteeseen ei ole kuulunut bisneksen teko koulutuksella, vaikka sille olisi Ampparit.com tarjoaa Suomen kattavimman uutiskatsauksen.\nUtveckling - Kehittäminen - Google Groups\nNoora Laitio teki suomalaisesta lastenkasvatuksesta houkuttelevan vientituotteen. Kuva: Noora Laition kotialbumi. Taloustieteilijä Noora Laitio, 40, työskenteli eri puolilla maailmaa ja etsi yhteiskunnallisesti vaikuttavia liikeideoita, kunnes keksi sellaisen itse.\nAloita kuuntelu kohdasta: 14 min. Oma lista Finns på Min sida Jaa Noora Laitio teki suomalaisesta lastenkasvatuksesta houkuttelevan vientituotteen. Kuva: Noora Laition kotialbumi.\nSuomalaisesta kiertotalouden mallista kehitetään vientituote Kemi-Tornion teollisuuskeskittymä antaa kansainvälisen esimerkin. Kemin Digipoliksen luotsaama Kiertotalouskeskus aloitti valtakunnallisen ekoteollisuuspuistojen verkoston luomisen Helsingissä Sitran isännöimässä työpajassa, joka veti pariinsa alan suomalaiset huippuosaajat. Parin viime viikon aikana olen huomannut, etteivät kaikki koulutetutkaan suomalaiset ymmärrä, kuinka hieno asia tietokirjallisuus on..\nTurun Sanomat Suomalaisesta julkisten hankintojen vuoropuhelukulttuurista vientituote?\nYle: Suomalaisesta tehohoidosta on tullut uusi vientituote – koronapotilaita kuljetetaan nyt ambulanssilennoilla Afrikasta ja Lähi-idästä. EMA Finland toi elvytyskilpailun Euroopan mestaruuden ensimmäistä kertaa Suomeen.\nNyttigt fett mättat\nECCA Nordic - https://www-cnbc-com.cdn.ampproject - Facebook\nLue lisää: http://bit.ly/2IIsCJH Teemu Keisterin taiteessa on suomalaista hulluutta omalla uniikilla tavallaan. Keisterin vientituotteessa, Windows 95 -miehessä yhdistyy juntti suomalaismies Uutuuskirja kertoo: Kuinka suomalaisesta parturoinnista tuli iso globaali vientituote?


Mäntylä syytti ay-liikettä vuokratason noususta - onko sinun vuokrasi noussut?\n27.11.2015 klo 13:51\nOppositio yritti selvittää eduskunnan kyselytunnilla perjantaina, onko hallitus sittenkin leikkaamassa eläkeläisten asumistuesta. Puhe kääntyi kuitenkin ammattiyhdistysliikkeen moittimiseen vuokra-asumisen hintatasosta muun muassa osinkojen takia.\nHallitus vastasi sosiaali- ja terveysministeri Hanna Mäntylän (ps) suulla, että mitään leikkausta ei olla tekemässä, mutta asumistukikulut pidetään jatkossa vuoden 2015 tasossa. Opposition mielestä tämä tarkoittaa samaa kuin leikkaus.\nYllättäen Mäntylä nosti esille vuokra-asumisen hintatason. Mäntylä moitti ammattiyhdistysliikettä sen nostamista osingoista.\n- Tuoreessa uutisessa kerrotaan, että ay-liike on saanut viiden vuoden aikana lähes 50 miljoonaa euroa VVO:n vuokraosinkoja. Ammattiliitot ovat kuitanneet vuokratuloista verovapaat osingot, Mäntylä totesi.\nHän myös muistutti, että SDP:n puheenjohtaja Antti Rinne on istunut ammattiliittojen omistaman, valtakunnallisen vuokra-asuntoyritys VVO:n hallituksessa päättämässä osingoista.\nMäntylän puheenvuoro sai salista vastaansa totaalisen tyrmistyksen. Salista kuului yleisen älämölön keskeltä huutoja kuten "käsittämätöntä!", "voiko olla totta!" ja "mitä ihmettä!".\nMyöhemmin perussuomalaisten kansanedustaja Kaj Turunen jatkoi Mäntylän aloittamasta aiheesta. Turunenkin moitti VVO:n osingonjakoa, ja muistutti asumistuen korotuksen vaikuttavan myös vuokrien nousemiseen.\nAsutko VVO:n vuokra-asunnossa ja onko vuokrasi noussut? Jätä yhteystietosi toimittajan yhteydenottoa varten.\nMinisteri Mäntylä raivostutti opposition: "Käsittämätöntä!"


Uuden Testamentin käännösten vertailu Matteus luku 20: Alla olevat Uuden Testamentin jakeet on käännetty kahdesta eri kielestä. Ensin on käännös arameasta ja sen rinnalla on vuoden 1938 käännös (KR38), mikä on johdettu kreikasta. Käännöseroja ei ole erikseen selitetty, jokainen tehköön omat havaintonsa. Vahvennukset ovat erojen havaitsemisen helpottamiseksi. Alla olevat esimerkit aramean käännöksistä löytyvät täältä http://www.apokryfikirjat.com/matthew.pdf\n* Sillä taivasten kuningaskunta on miehen, talon isännän kaltainen, joka lähti aamunkoitossa palkkaamaan työmiehiä viinitarhalleen. Mutta hän sopi työmiesten kanssa denarista päivässä, ja lähetti heidät viinitarhalleen. – Matt.20:1-2 aramea\n* "Sillä taivasten valtakunta on perheenisännän kaltainen, joka varhain aamulla lähti ulos palkkaamaan työmiehiä viinitarhaansa. Ja kun hän oli sopinut työmiesten kanssa denarista päivältä, lähetti hän heidät viinitarhaansa. – Matt.20:1-2 KR38\n* Ja hän lähti ulos kolmannella hetkellä, ja näki toisia, jotka seisoivat torilla ja olivat työttömiä. Ja hän sanoi heille, ”menkää myös te siihen viinitarhaan, ja minä annan teille sen, mikä on oikeaa.” Mutta nämä menivät, ja hän lähti ulos vielä kuudennella ja yhdeksännellä hetkellä, ja teki samoin. – Matt.20:3-5 aramea\n* Ja hän lähti ulos kolmannen hetken vaiheilla ja näki toisia seisomassa torilla joutilaina; ja hän sanoi heille: 'Menkää tekin minun viinitarhaani, ja mikä kohtuus on, sen minä annan teille.' Niin he menivät. Taas hän lähti ulos kuudennen ja yhdeksännen hetken vaiheilla ja teki samoin. – Matt.20:3-5 KR38\n* Ja yhdennentoista hetken lähellä hän lähti ulos, ja löysi toisia, jotka seisoivat ja olivat työttömiä. Ja hän sanoi heille, ”mitä te seisotte kaiken päivää ja olette työttömiä?” He sanoivat hänelle, ”eipä ole kukaan meitä palkannut.” Hän sanoi heille, ”menkää myös te siihen viinitarhaan, ja te saatte sen, mikä on oikeaa.” – Matt.20:6-7 aramea\n* Ja kun hän lähti ulos yhdennentoista hetken vaiheilla, tapasi hän vielä toisia siellä seisomassa; ja hän sanoi heille: 'Miksi seisotte täällä kaiken päivää joutilaina?' He sanoivat hänelle: 'Kun ei kukaan ole meitä palkannut.' Hän sanoi heille: 'Menkää tekin minun viinitarhaani.' – Matt.20:6-7 KR38\n* Mutta kun oli ilta, viinitarhan isäntä sanoi palkanlaskijalleen, ”kutsu työmiehet, ja annaheille heidän palkkansa, ja aloita viimeisestä, ja ensimmäiseen saakka.” – Matt.20:8 aramea\n* Mutta kun ilta tuli, sanoi viinitarhan herra tilansa hoitajalle: 'Kutsu työmiehet ja maksa heille palkka, viimeisistä alkaen ensimmäisiin asti.' – Matt.20:8 KR38\n* Ja nämä, jotka tulivat yhdennellätoista hetkellä, saivat denarin. Denarin. Ja kun ne ensimmäiset tulivat, he toivoivat, että saisivat enemmän, ja hekin saivat denarin. Denarin. – Matt.20:9-10 aramea\n* Kun nyt tulivat ne, jotka olivat saapuneet yhdennentoista hetken vaiheilla, saivat he kukin denarin. Ja kun ensimmäiset tulivat, luulivat he saavansa enemmän; mutta hekin saivat kukin denarin. – Matt.20:9-10 KR38\n* Ja kun he saivat sen, hevalittivat talon isännälle. Ja sanoivat, ”nämä viimeiset ovat tehneet työtä yhden hetken, sinä olet tehnyt heidät samanarvoisiksi meidän kanssamme, jotka olemme kantaneet päivän kuorman ja kuumuuden!” – Matt.20:11-12 aramea\n* Kun he sen saivat, napisivat he perheen isäntää vastaan ja sanoivat: 'Nämä viimeiset ovat tehneet työtä vain yhden hetken, ja sinä teit heidät meidän vertaisiksemme, jotka olemme kantaneet päivän kuorman ja helteen.' – Matt.20:11-12 KR38\n* Mutta hän vastasi, ja sanoi yhdelle heistä, ”ystäväni, en minä sinulle vääryyttä tee. Etkö ollut sopinut kanssani denarista?” Ota omasi ja mene. Mutta minä tahdon antaa tälle viimeiselle saman kuin sinullekin. – Matt.20:13-14 aramea\n* Niin hän vastasi eräälle heistä ja sanoi: 'Ystäväni, en minä tee sinulle vääryyttä; etkö sopinut minun kanssani denarista? Ota omasi ja mene. Mutta minä tahdon tälle viimeiselle antaa saman verran kuin sinullekin. – Matt.20:13-14 KR38\n* Tai eikö minulle ole luvallista tehdä omallani, mitä tahdon, tai oletko kateellinen siksi, että minä olen hyvä? Samoin on oleva viimeiset ensimmäisinä, ja ensimmäiset viimeisinä. Sillä monet ovat kutsutut, ja harvat valittuja. – Matt.20:15-16 aramea\n* Enkö saa tehdä omallani, mitä tahdon? Vai onko silmäsi nurja sentähden, että minä olen hyvä?' Näin viimeiset tulevat ensimmäisiksi ja ensimmäiset viimeisiksi." – Matt.20:15-16 KR38\n* Mutta oli tulossa se, kun Jeshua oli menevä ylös Jerusalemiin, ja hän otti ne kaksitoista oppilasta vierelleen, ja ohjeisti heitä ja sanoi heille; Katso, me menemme ylös Jerusalemiin, ja Ihmisen Poika luovutetaan papiston johtajille ja kirjanoppineille, ja hänet tuomitaan kuolemaan. Ja hänet luovutetaan kansakunnille, ja he pilkkaavat häntä, ja ruoskivat hänet, ja teloittavat hänet, ja kolmantena päivänä hän on nouseva. – Matt.20:17-19 aramea\n* Ja kun Jeesus lähti kulkemaan ylös Jerusalemiin, otti hän ne kaksitoista erilleen ja sanoi matkalla heille: "Katso, me menemme ylös Jerusalemiin, ja Ihmisen Poika annetaan ylipappien ja kirjanoppineitten käsiin, ja he tuomitsevat hänet kuolemaan ja antavat hänet pakanoille pilkattavaksi ja ruoskittavaksi ja ristiinnaulittavaksi, ja kolmantena päivänä hän on nouseva ylös." – Matt.20:17-19 KR38\n* Silloin häntä lähestyi Zebdin poikien äiti - hän ja hänen poikansa – ja hän kumarsi häntä ja pyysi häneltä jotain; Mutta hän sanoi hänelle, ”mitä sinä haluat?” Hän sanoi hänelle, ”sano, että nämä poikani istuisivat sinun kuningaskunnassasi, yksi oikealla puolellasi ja yksi vasemmalla puolellasi.” – Matt.20:20-21 aramea\n* Silloin Sebedeuksen poikain äiti tuli poikineen hänen tykönsä ja kumarsi häntä, aikoen anoa häneltä jotakin. Niin hän sanoi vaimolle: "Mitä tahdot?" Tämä sanoi hänelle: "Sano, että nämä minun kaksi poikaani saavat istua, toinen sinun oikealla ja toinen vasemmalla puolellasi, sinun valtakunnassasi." – Matt.20:1 KR38\n* Jeshua vastasi ja sanoi, ”te ette tiedä, mitä te pyydätte. Pystyttekö te juomaan sen maljan, jonka minä tulen juomaan, tai ottamaan sen kasteen, jolla minut kastetaan?” He sanoivat hänelle, ”me pystymme.” – Matt.20:22 aramea\n* MuttaJeesus vastasi ja sanoi: "Te ette tiedä, mitä anotte. Voitteko juoda sen maljan, jonka minä olen juova?" He sanoivat hänelle: "Voimme." – Matt.20:22 KR38\n* Hän sanoi heille, ”minun maljani te juotte, ja sillä kasteella, jolla minut kastetaan, teidätkin kastetaan. Mutta se, että istuisitte oikealla ja vasemmalla, ei ole minun annettavissani, vaan se on niille, jotka minun Isäni on siihen valmistanut.” – Matt.20:23 aramea\n* Hän sanoi heille: "Minun maljani te tosin juotte, mutta minun oikealla ja vasemmalla puolellani istuminen ei ole minun annettavissani, vaan se annetaan niille, joille minun Isäni on sen valmistanut." – Matt.20:23 KR38\n* Mutta kun ne kymmenen kuulivat sen, he vihastuivat näille kahdelle veljekselle. Ja Jeshua kutsui heidät luokseen ja sanoi heille, ”te tiedätte, että kansakuntien johtajat ovat heidän herroinaan, ja heidän päämiehillään on käskyvalta heihin.” – Matt.20:24-25 aramea\n* Kun ne kymmenen sen kuulivat, närkästyivät he näihin kahteen veljekseen. Mutta Jeesus kutsui heidät tykönsä ja sanoi: "Te tiedätte, että kansojen ruhtinaat herroina niitä hallitsevat, ja että mahtavat käyttävät valtaansa niitä kohtaan. – Matt.20:24-25 KR38\n* Sillä tavalla ei ole teidän keskuudessanne, vaan joka teistä tahtoo olla suuri, olkoon teidän orjanne. Ja joka teidän keskuudessanne tahtoo olla ensimmäinen, olkoon teidän palvelijanne. – Matt.20:26-27 aramea\n* Näin älköön olko teillä keskenänne, vaan joka teidän keskuudessanne tahtoo suureksi tulla, se olkoon teidän palvelijanne, ja joka teidän keskuudessanne tahtoo olla ensimmäinen, se olkoon teidän orjanne; – Matt.20:26-27 KR38\n* Niin myös ei Ihmisen Poika tullut palveltavaksi, vaan palvelemaan, ja antamaan oman sielunsa, lunastukseksi monien puolesta. – Matt.20:28 aramea\n* niinkuin ei Ihmisen Poikakaan tullut palveltavaksi, vaan palvelemaan ja antamaan henkensä lunnaiksi monen edestä." – Matt.20:28 KR38\n* Ja kun Jeshua lähti Jerikosta, hänen perässään tuli suuri kansanjoukko. Ja katso, kaksi sokeaa oli istumassa tien sivussa, ja kun he kuulivat Jeshuan kulkevan siitä, he huusivat ja sanoivat, ”armahda meitä, minun Herrani, Davidin poika!” Mutta se väkijoukko nuhteli heitä, että olisivat hiljaa, ja he korottivat ääntään sitä enemmän, ja sanoivat, ”meidän Herramme, Davidin poika, armahda meitä!” – Matt.20:29-31 aramea\n* Ja heidän lähtiessään Jerikosta seurasi häntä suuri kansan paljous. Ja katso, kaksi sokeaa istui tien vieressä; ja kun he kuulivat, että Jeesus kulki ohitse, huusivat he sanoen: "Herra, Daavidin poika, armahda meitä." Niin kansa nuhteli heitä saadakseen heidät vaikenemaan; mutta he huusivat sitä enemmän sanoen: "Herra, Daavidin poika, armahda meitä." – Matt.20:29-31 KR38\n* Ja Jeshua pysähtyi, ja kutsui heidät luokseen ja sanoi, ”mitä te tahdotte, että teille tekisin?” He sanoivat hänelle, ”meidän Herramme; että meidän silmämme aukenisivat.” – Matt.20:32-33 aramea\n* Silloin Jeesus seisahtui ja kutsui heidät tykönsä ja sanoi: "Mitä tahdotte, että minä teille tekisin?" He sanoivat hänelle: "Herra, että meidän silmämme aukenisivat." – Matt.20:32-33 KR38\n* Ja Jeshua armahti heitä, ja kosketti heidän silmiään, ja siinä silmänräpäyksessä heidän silmänsä aukenivat, ja he menivät hänen perässään. – Matt.20:24 aramea\n* Niin Jeesuksen tuli heitä sääli, ja hän kosketti heidän silmiänsä, ja kohta he saivat näkönsä ja seurasivat häntä. – Matt.20:34 KR38


Kulkukoira ahdisteli piikkisikaa – sai elämänsä opetuksen – Stara\nKulkukoira ahdisteli piikkisikaa – sai elämänsä opetuksen\nViihdeuutiset 22.10.2015, 19:00 · Annika Kela\nEläinlääkäriasema Vet Ranch on julkaissut Youtubessa videon kulkukoira Pineyn pelastusoperaatiosta. Koditon koira oli kohdannut reitillään piikkisian kivuliain tuloksin. Piikkisika oli hyökännyt uteliaan koiran kimppuun piikit pystyssä.\nSen seurauksena Piney oli loukkaantunut. Paikallinen eläinlääkäriasema kuuli kulkukoiran tapauksesta naiselta, joka oli löytänyt koiran pihaltaan. Iäkäs nainen kertoi, että hän satunnaisesti ruokki koiraa, mutta hänellä ei ollut varaa viedä koditonta hännäheiluttajaa lääkäriin.\nVet Ranchin työntekijät halusivat auttaa koiraa ja he päättivät hoitaa Pineyn kuntoon hyväntekeväisyysjärjestöjen avustuksilla. Koiran kehosta poistettiin yli 40 piikkiä. Eläinrakkaiden ihmisten ansiosta Piney sai uuden mahdollisuuden elämässä ja sille aiotaan etsiä pian uusi koti.


Muokkaa, muokkaa, enemmän muokkaa\nKirjoitin viimeksi saamastani kutsusta tulla tapaamaan erään kustantamon edustajaa. En raportoinut käynnistäni heti, koska aloitin tapaamisen jälkeen niin raivokkaan kässärin muokkaamisen, ettei ylimääräistä aikaa ollut kuin syömiselle ja nukkumiselle. Mutta nyt kun seinä on tullut vastaan, palataanpa pari viikkoa taaksepäin.\nKutsu kahville siis tuli ja minä menin. Tapaaminen oli lyhyt, mutta miellyttävä. Paikalla oli kustannuspäällikön lisäksi kustannustoimittaja, joka ensimmäisenä oli tarttunut kässäriini ja nostanut sen "pinosta", kuten he käsikirjoitusten vyöryä kutsuvat. Mitään turhia ei leperrelty vaan mentiin saman tien asiaan: he ovat kiinnostuneita mutta heillä on myös muokkausehdotuksia.\nNiitä sitten kävimme keskustelussa läpi ja tuntui, että he testasivat minun reaktioitani ehdotuksiin. Pyrin tietysti esittämään itseni mahdollisimman yhteistyöhaluisena ja -kykyisenä, mutta tiedä häntä, onnistuinko siinä. Sinänsä innostuneisuuden osoittaminen oli helppoa, koska suurin osa heidän bongaamistaan asioista oli kohtia, joita itsekin olen miettinyt. Jotkut suuremmat muutokset herättivät minussa pientä pelkoa, koska en ollut varma, miten käytännössä ne toteuttaisin ja miten ne muuttaisivat koko juonta.\nTapaamisessa ei luvattu mitään muuta kuin, että he lukevat seuraavan version, jahka saan sen valmiiksi. En tietenkään edes odottanut, että he tyrkkäävät minulle kustannussopimuksen käteen ensitapaamisella, mutta koko puolituntisen aikana sanaa "sopimus" ei edes mainittu, mitä pidin lannistavana. Kustannuspäällikkö sanoi kyllä, että jos seuraava versio miellyttää, sitten voidaan alkaa puhua "aikatauluista", minkä tulkitsin tarkoittavan mutkan kautta sopimuksen tekemistä, mutta tämän lähemmäs asiaa ei vielä päästy. Matka on vielä pitkä, sen kyllä tajusin.\nNiin, kaikki muokkausehdotukset olivat juuri juonen tasolla; tekstin teemoista tai aiheesta ei puhuttu sen syvemmin. Tulkitsin tämän niin, että kässäri on heistä vielä niin hiomaton raakile, että ensin pistetään juonelliset palikat oikein päin, ja vasta sitten päästään miettimään, että mitä tekstissä oikeastaan tuli sanottua, mikä sen pointti on. Tietysti ymmärrän tämän, mutta samalla se vähän masensi, koska olin luullut olevani tekstini kanssa jo pidemmällä, mutta selvästi olen ollut sokea. Töitä on edessä vielä rutkasti - ja minähän olin juuri koettanut vakuuttaa heidät, että minulla on kykyä ne myös hoitaa.\nNo, heti kotiin päästyäni aloitin sitten muokkausten suunnittelun, ensin excelissä (jota olen käyttänyt lukukaavion tekemisessä) ja pari päivää myöhemmin iskin kiinni itse tekstiin. Ensin luottamukseni oli taivaissa ja kiirehdin eteenpäin, mutta noin puolessavälissä koko homma tuntui hajoavan käsiin ja menetin otteen. Selvästikin olin siirtänyt liian montaa palikkaa, enkä enää pystynyt pitämään juonta päässäni, vaan aloin unohdella, mitä olinkaan muuttanut ja mitä siirtänyt ja minne. Iski paniikki.\nNyt olen koettanut pitää pientä taukoa ja rauhoittaa päätäni. Sinänsä minulla ei ole mitään kiirettä: varsinaista deadlinea ei olisi ollut, mutta lupasin itse reteesti, että toimitan kustantamolle uuden version lokakuun loppuun mennessä. Sinänsä aikataulu oli ihan realistinen, jos vain olisin voinut tehdä editointia samalla tahdilla kuin heti aluksi, mutta selvästi olin yliarvioinut aivoni. Kahden viikon jälkeen olin jo puolivälissä tekstiä, mutta samalla huomasin unohdelleeni tehdä matkalla joitain muutoksia, jotka olin suunnitellut, ja jouduin siis palaamaan taaksepäin. Tuli ahdistus. Tuli paussi. Ja tässä sitä nyt ollaan.\nOlen yhä sitoutunut tekemään muutokset, mutta selvästi minun on hillittävä tahtia, etten piiputa itseäni ihan tyystin. Asia olisi kovin erilainen, jos minulla olisi esim. yksikin kokonainen päivä viikossa käytettävissä kirjoittamiseen, mutta kun on kokopäivätyö ja perhe, aikaa voi varastaa vain tunnin sieltä, tunnin täältä. Saa nähdä, riittääkö se.\nTunnisteet: editointi kustantaja kustantamo käsikirjoitus romaani\nA Aivina 13. syyskuuta 2017 klo 18.58\nTäällä yksi aikaisemmin nimettömänä vieraillut lukijasi koettaa lähettää sinulle rutkasti kannustusta ja tsemppiajatuksia :) Tuttu tunne, olet päässyt kuitenkin ihan älyttömän pitkälle, jos kerran ns. kaffilla on jo käyty. Älä siis lannistu! Jos vertaiskokemuksia kaipaat, vilkaise toki minun blogiani, jonne olen vuodattanut omia vuosien takaisia lannistumisen muisteluita.\nripperi 16. syyskuuta 2017 klo 10.13\nVoi, kiitos kannustuksesta! Flunssa varasti pari edellistä päivää, mutta tästä tuli niin hyvä mieli, että nyt kyllä vedän buranaa naamaan ja isken taas kiinni kässäriin. Koska olisihan vaan aivan hemmetin typerää luovuttaa nyt, olisin itselleni kiukkuinen päivieni loppuun saakka, jos sössin tämän (ainoan) mahdollisuuden.\nPistän blogisi lukulistalle!


Adenokystistä sylkirauhassyöpää sairastavia potilaita seurattava pitkään - Syöpäjärjestöt\nSeurannassa todettiin, että niistä adenokystistä sylkirauhassyöpää sairastavista potilaista, joilla ACC oli suurissa sylkirauhasissa, oli elossa 54 prosenttia 10 vuotta taudin hoitamisen jälkeen ja 42 prosenttia niistä, joilla se oli pienissä sylkirauhasissa. Yksi ennustetta merkittävästi huonontava tekijä oli seuranta-aikana ilmaantuneet kaukoetäpesäkkeet.\n– On suositeltavaa seurata ACC-potilaita vähintään 10 vuotta syövän hoitamisesta, Karoliina Hirvonen korostaa.\nTutkimuksessa käytettiin Helsingin yliopistollisessa sairaalassa hoidettujen ACC-potilaiden sairauskertomustietoja sekä kasvainnäytteitä vuodesta 1974 vuoteen 2014. Tällä ajanjaksolla oli 54 sairastunut suurten ja 68 pienten sylkirauhasten syöpään. Toisen syövän esiintyminen selvitettiin Suomen Syöpärekisterin tilastoista vuosilta 1953-2014. Tällä aikavälillä uuteen syöpään sairastui 222 potilasta 1727 sylkirauhassyöpäpotilaasta.\nKaroliina Hirvonen väitteli lääketieteen tohtoriksi Helsingin yliopistossa 1.12.2017. Hän on saanut työhönsä Syöpäsäätiöltä väitöskirja-apurahan.\nAdenoid cystic Carcinoma of salivary glands – diagnostic and prognostic factors and treatment outcome


Elonmerkkejä | Mastering The Art Of Living\nPilvi: Eilen yöllä kotiuduttiin tänne kylmyyteen Dubain ihanasta auringosta. Olin kyllä jo täysin valmis palaamaan kotiin, nimittäin loman viimeiset kaksi päivää menivät hirveässä flunssassa ja sama olo jatkuu edelleen. En kyllä yhtään tajua mistä flunssa tuli! Olin jo huokaissut helpotuksesta, kun muiden sairastellessa itse jouduin vain kärsimään yhdestä kuumepäivästä kotona. Sitten yhtäkkiä sairastun päästyäni nimenomaan lämpimälle ja levolliselle lomalle! Onneksi alkuloman olin täysissä voimissani ja vikoille sairastelupäivillekin löytyi tekemistä ilmastoiduista ostoskeskuksista, eli lomasta jäi lopulta hyvä maku suuhun.\nDubai oli hyvin erilainen kohde verrattuna aikaisempiin. Yleensä olemme valinneet hiihtolomakohteeksi rantaloman esim. Thaimaassa, rauhaisassa hotellissa keskellä ei-mitään. Syysloma taas on usein ollut kaupunkiloma jossain Euroopan suurkaupungeista. Dubai oli kuitenkin aika loistava yhdistelmä molempia! Rannat olivat yllättävän siistejä ja ihanana valkohiekkaisia ja ostoskeskukset odotusten mukaisesti valtavia, päivällä siis riitti tekemistä. Iltaisinkaan ei ollut kuollut tunnelma (toisin kuin esim. Balilla, kun vietimme muutaman päivän keskellä saarta hyvin hiljaisessa kylässä), vaan esim. hotellimme läheltä löytyi rantakatu täynnä ihmisiä, hyviä ravintoloita ja luksusautoja.\nVaikka Dubai täytti kaikki unelmaloman kriteerit, en jotenkin vaan kuitenkaan rakastunut. En kyllä keksi oikein mitään negatiivista sanottavaakaan. No, kaikkia ei voi miellyttää. Tiedän kyllä monien palaavaan sinne uudelleen ja uudelleen, ehkä minäkin jonain päivänä. Tulossa vielä lisää Dubai-postailuja, kunhan olo tästä vähän paranee ja kouluhommat saa pois alta :)\nThis entry was posted on perjantai 22. helmikuuta 2013 and is filed under dubai , matkat . You can follow any responses to this entry through the RSS 2.0 . You can leave a response .


Touhua ja töminää: Nyt iski meillekin...\nNyt iski meillekin...\nEilen Eeakeetaan flunssa: nenä vuotaa, yskittää, lämpöä ja itkua. Viis vee oksensi juuri. Viimeksi hällä meni tauti ohi nopeaa, mutta saa nähdä kuinka tautitapauksia alkaa tulla lisää. Hiihtoloma ja hyvät ulkoilusäät tulossa ja lauantaina kiva ulkoilupäivä serkun synttärien merkeissä :( Toivottavasti edes osa porukasta pystyy lähtemään.... Onhan tässä aikaa sairastaa\nAi ku aurinko paistaa ihanasti jo. Nämä kuvat on meidän takateranssilta otettuja. Kun tultiin tälle tontille ekan kerran, se oli alku kesää ja lupiinit kukki ojan varressa, ihastuin tähän metsään ja puistokaitaleeseen joka tuohon jäi. Auringon säteet leikkivät ihanasti kangasmetsässä, siisti kaunis metsän pohja. Ei noita auringon säteitä vaan saanut ikuistettua kunnolla. Kännykällä kuvatut on paljon parempia. Toi köynnösportti on sivustalla, polku takapihalle, portti salaiseen puutarhaani :D\nViime kesänä teranssilla näytti tältä. Saimme sen vasta valmiiksi. Kuten huomaatte ei kuvauskunnossa, lapset touhunneet. Uima-allas olisi tarkoitus laittaa nyt uudelle patiolle teranssin eteen. Katto varjostaa ja tuolla on mukava olla helteelläkin. (mä en ole mikään auringon palvoja) Ihania valoja ja varjoja.\nMeidän väki tykkää syödä ulkona. Pöytää vastapäätä on ovi teranssille. Pöytä on jo eri paikassa, tuossa keskiosassa ja pitempänä. Ilta aurinko lämmittää liikaa tätä kulmaa.\nTänä kesänä onkin toinen järjestys! Pääse kunnolla sisustamaan :)\nTunnisteet: perhe, teranssi\nVoi harmi, toivottavasti lapset toipuvat pian ja pääsette nauttimaan hiihtolomastakin.\nMinäkin ihastelin tänään lenkilläni kauniissa auringon paisteessa huurteisia puita ja hangella kimaltelevia tuhansia timantteja.Oli tosi kaunista.\nIhana terassi teillä.Suloisia noista kuvista tekee juuri ne lasten touhujen jäljet.:)\n18. helmikuuta 2009 klo 15.11\npikaisia parantumisia!!meillä vielä essi-ilonalla nenä vuotaa mutta muuten alkaa olla ohi.\nkylääntulo neuvottelut käynnissä...:)\nKaunis terassi teillä<3 toivon että pysytte terveinä ja saatte nauttia hiihtolomasta, meillä oli myös silloin kun lapset olivat pieniä aina loman aikaan joku pöpö=/ Löysin tieni kauniiseen blogiisi jonkun muun blogin kautta=)\nPikaista parantumista! Meillä kanssa Tuomaksen nenä on vuotanut viikkotolkulla ja yskinytkin se on.\nMukava tuo terassi, meil ei oo tässä mitään sellaista. Muutenkin teidän talo on aika fiksusti suunniteltu, vai mitä :D Tottahan sitä tietää mitä haluaa kun on jo toinen oma talo kyseessä. :) Yhdet tuttavani rakentivat uuden talon, no heillä ei ole edes "vieras"vessaa alakerrassa (wc-istuin on suihkutilassa), sitten ei ole kodinhoitohuonetta, kuin sellainen pienenpieni mihin juuri mahtuu pyykkikone ja kuivausrumpu ja tämän huoneen läpi mennään sinne suihkuun&vessaan... öh jos itse saisin taloni suunnitella niin... meillä ei oo täs ees eteistä ku noin metri kertaa metri ja sekin kenkiä täynnä.\n18. helmikuuta 2009 klo 22.29\nKyllä tauti kaikki tuntuu läpikäyvän. Mua öklötti ja kuume nousi yöllä. Enni oksensi yöllä ja M tuli aamulla takas töistä. Rauhallinen tunnelma :) Minä ja Arno jo toipilaita, toivottavasti. Saa nähdä kuinka koululaiset selviävät tästä.\nRiitta-Maria: Suloisia kuvia meiltä onkin sitten helppo ottaa :D Itseasias sait ajattelemaan että tollainen kuva kyllä kuuluu touhua ja töminää otsikon alle! Saa nähdä millaisia kuvia täältä alkaa tulemaan... ;)\nMalla: paranemista teillekin. Odottelen tuloksia ;)\nmimmuli: mukava kun kävit ja jätit viestin. Täytyy käydä vastavierailulla :) Näinhän nämä lomat menee, joululomalla oltiin kans mahataudis. Aika terveitä muuten kyllä ollaan, mutta sitten lomaksi just osuu. Tunnollista väkeä :D ei kouluaikana kipeenä.\nMari: Jep, Fiksut suunnittelijat :D\nMukava kuulla teidänkin kuulumisia. Nää räkätaudit on pitkänsitkeitä :( Pitäs hakea Ealle se imu, ku limaa on mahdottomasti, yökin oli takkuinen.\nAika erikoinen pohjaratkaisu, tietty sekin tuntuu suunnitellessa luksukselta kun ennemmin ei ole ollut lainkaan. Myöhemmin sit kaipaa enemmän, ehkä? :)\nOikein lämpöinen ja hymyileväinen hellä paranemishalaus sinne teille! Toivottavasti ikävät pöpöt lähtevät matkoihinsa ja saatte sitten nauttia lomasta tulevasta! Meillä lomaviikko onkin jo lopuillaan....ja tänään otin kinttukivustani mittaa ja sain ihanan päivän. Siitä olen kiitellyt Isää. On meillä niin ihmeelliset nuo kädet, jotka aina kuitenkin kantavat, silloin kun oma kulku on kompurointia....\n19. helmikuuta 2009 klo 20.16\ntinttarus, mä huomasin tuos blogeissa että riihipirtissä on onnellinen nainen :) Ja se tarttuu.\nÄiti sanoi polvitähystyksen jälkeen, kun se oli hetken hyvä, että nyt huomaa kuinka kipeä se on ollut ja miten väsynyt ja tuskainen itse on ollut. Ja muistelee vain raskauden aikaisia liitoskipuja, kun yöllä herää eikä säryltä saa nukuttua. Taivaan Isä antakoon lopullisen voiton kintultasi!\nLisää ihanaisia päiviä hiihtolomaanne!\nMeilläkin ollaan mahataudin suhteen voiton puolella :)\n19. helmikuuta 2009 klo 21.29\npikaista paranemista teille! Alustavasti ajateltiin tiistaita 3. päivä, mikäli se sopii sulle...\n20. helmikuuta 2009 klo 14.04\nNo, voi kurjuus! Toivottavasti pöpöt eivät jää teille asumaan vaan pääsisitte koko porukka nauttimaan hiihtolomasta! Tyttöni on kans nyt hiihtolomalla. Tänään olimme Hämeenlinnan Aulangolla siellä Areenan kylpylässä ja huomenna menemme laskettelemaan tai siis mieheni ja tyttömme, äiti taitaa jäädä huoltojoukkoihin ;D\nKaunis terassi ja kiva nähdä kuvia myöhemminkin, kun olet saanut siitä mieleisesi!\nOikein hyvää hiihtolomaa koko teidän perheelle!\n21. helmikuuta 2009 klo 23.31\nJohanna: Eiköhän tuo sovi, ainakaan nyt ei oo mitään tiedossa. Mihin aikaan? Laitanko makaronilaatikon uuniin ja tuutte aamupäivästä?\nHyvää hiihtolomaa teillekin, Marge! Kyllä me oltiin eilen jo menossa ja tänäänkin mennään. Hiihtolamalle ei olekaan ihmeempiä tiedossa; iskällä töitä.\n22. helmikuuta 2009 klo 9.51


Yrjö Johannes Ahlholm (myöh. Visavaara, s. 22.8.1896 Tornio, k. 8.8.1946 Oulu) oli suomalainen jääkärikersantti. Hänen vanhempansa olivat torniolainen kirjanpitäjä, raatimies Emil Matinpoika Ahlholm ja Riitta Juho Erkintytär Katajamaa. Yrjö vihittiin avioliittoon vuonna 1920 Hilja Heleena Antintytär Hyrkin (s. 30.11.1892 Hyrkki no 12) kanssa. 1\nArmeijasta hän erosi sairauden takia 31.10.1920 ja siirtyi liikemieheksi ja matkustajakodin omistajaksi Ouluun. Visavaarat perustivat hotelli Turistin vuonna 1924.\nPerhe harjoitti monenlaista muutakin yritystoimintaa – ravintola Nummi avattiin 21.4.1936 osoitteessa Isokatu 54. Kukka- ja vihanneskauppa Kanerva merkittiin kaupparekisteriin 8.2.1946, liike tosin siirtyi vuoden päästä uudelle omistajalle koska Yrjö-puoliso kuoli saman vuoden elokuussa. Hilja jatkoi muiden yritysten johdossa; Laitasaaren Hyrkin tytöstä tuli arvostettu ja menestyvä naisyrittäjä Oulussa. 1950-luvulla Isokadulla toimi myös perheen omistama Pikabaari -niminen yritys sekä käsityöliike Tyylitupa Kauppurienkadulla. Visavaaran sukuhauta on Intiön hautausmaalla. 2 3 4 5\nYrjön veli Paavo (Paulus Emil) Ahlholm (myöh. Leppäsaajo, s. 24.7.1895 Tornio, k. 21.11.1962 Oulun Diakonissakodissa), puoliso Eeva Maria Juho Heikintytär Kokko (s. 21.8.1898) Apajasta no 38. Laitasaaren koulun opettaja ja Muhoksen kunnanvaltuuston jäsen. Mainitaan myös maanviljelijäksi, viljeli ilmeisesti Apajan tilaa. Työskenteli myöhemmin Ylitornion kristillisen opiston rehtorina (1923-60). 6\nSukunimenmuutos 18.5.1935, Liitto-lehti, s. 6 ↩\nPohjolan Suunta 1935, s. 3 ↩\nKaj Öströmin tiedonanto 25.8.2021 Laitasaari FB ↩\nSukunimenmuutos 28.2.1935, Liitto-lehti, s. 7 ↩\n3 vastausta kohteessa Ahlholmit Laitasaaressa\n25.8.2021 klo 12:38\nHilja Visavaaran (Hyrkki, Kauma, Ahlholm) alunperin perustama kukkakauppa Kanerva täytti 75 vuotta https://www.kaleva.fi/kukkakauppa-kanerva-on-palvellut-asiakkaita-moness/3894174


Suuri Journalistipalkinto -voittajat valitaan tänä iltana - Iltalehden toimittaja ehdolla\nkeskiviikko 14.03.2018 klo 18:18\nSuuri Journalistipalkinto 2017 -voittajat julkistetaan tänä iltana.\nBonnierin palkintolautakunnan perusteluissa Iltalehden terveystoimittaja Heljä Salosen ansioiksi mainitaan muun muassa, että hän yhdistää taitavasti iltapäivälehden vetävyyden ja ihmisläheisyyden vankkaan asiantuntijatietoon. INKA SOVERI\nSuuri Journalistipalkinto on jaettu Suomessa vuodesta 2001. Palkinnolla tuetaan ja edistetään hyvää journalismia ja se jaetaan neljässä palkintoluokassa. Voittoperusteena on merkittävä journalistinen teko palkinnon julkistusta edeltäneen vuoden aikana.\nIltalehden toimittaja Heljä Salonen on ehdokkaana Vuoden journalisti -sarjassa. Salonen työskentelee Iltalehdessä Lifestyle-osastolla terveystoimittajana. Muita ehdokkaita ovat vapaatoimittaja Sonja Saarikoski ja Yle Ykkösaamun toimittaja Olli Seuri.\nSuuri Journalistipalkinto jaetaan neljässä palkintoluokassa. Palkintokategorioita ovat lisäksi Vuoden juttu, Vuoden journalistinen teko ja Vuoden kirja. Jokaisen palkinnon rahallinen arvo on 7 500 euroa.\nPalkintogaala näytetään suorana lähetyksenä MTV:llä kello 20 alkaen.


Huumetestit - Testerit\nPosted on 4.5.2021 4.5.2021 by Mikko\nHuumekuolemien määrät ovat lisääntyneet koko 2000- luvun, mutta tänä vuonna niitä on ollut tavanomaista enemmän. Pelkästään Turussa kuoli viisi parikymppistä miestä päihteiden sekakäytöstä aiheutuneeseen myrkytykseen huhtikuun aikana. Poliisin mukaan kaikki Turussa tapahtuneet viimeaikaiset kuolemat liittyivät alkoholin, huumeiden ja lääkkeiden yliannostukseen tai yhteisvaikutukseen. Vastaavia nuorten huumekuolemia on havaittu Helsingissä jo useampia. Samaa ainetta on tavattu eri […]\nPosted on 20.1.2021 20.1.2021 by Mikko\nRattijuopumustilastot näyttävät rajua kasvua huumeiden käytön lisääntymisenä. Viimevuonna huumerattijuoppoja jäi poliisin haaviin yhtä paljon kuin alkoholin vaikutusen alaisia kuskeja Huumekuskien määrä kasvoi kolmanneksella 2019 verratuna. Poliisin tilastojen mukaan vuonna 2020 ratsioissa jäi kiinni 10800 huumekuskia, joista 9300 oli käyttänyt pelkästään huumeita eikä mukana ollut alkoholia. Huumeita ja alkoholia sekaisin käyttäneitä oli 1500. Poliisihallituksen poliisitarkastaja Heikki […]


Deski / Päivän Deski / Tampere vuoden 2012 rautatiekunta\nSähköpostiosoite: Mikäli olet unohtanut sähköpostiosoitteesi, johon olet aineiston tilannut niin ota yhteyttä puh 09-4250 550 tai deski@deski.fi Pro Rautatie 13.8.2012 kello 08.55Tampere vuoden 2012 rautatiekunta\nPro Rautatie on valinnut ensimmäisen kerran Suomen vuoden rautatiekunnan. Tampere on julistettu vuoden 2012 rautatiekunnaksi 12.8 Hyvinkäällä rautateiden 150  vuotispääjuhlan yhteydessä.\nTampere on ollut perinteisesti rautatiekaupunki ja ratojen solmupiste. Vuoden rautatiekaupunki nimen käytön oikeuttaa kuitenkin se, että Tampereen kaupunki on viime vuosina selvittänyt raideliikenteen mahdollisuuksia kaupungin kehittämisen, kuljetusten ja henkilöliikenteen näkökulmista. Tuloksena on suunnitelma kaupungin ydinkeskustan rakentamisesta vahvasti rautatien tuntumaan ja osin suorastaan sen päälle. Kaupungin sisäisen liikenteen kehittämisestä raideliikenteeseen tukeutuen on tehty pitkälle meneviä suunnitelmia. Myös Tampereen kaupunkiseudun junien lähiliikenteen kehittämiseen on laadittu selkeä linjaus.\nTampereen seudulla on myös varauduttu junaliikenteen kasvuun ja tavaraliikenteen siirtämiseen pois keskustan halkaisevalta radalta uudelle läntiselle ohiradalle, jonka suunnittelu on käynnistymässä ensi vuoden alussa. Uusia ratkaisuja on etsitty myös logistiikan kehittämiseen ja intermodaalikuljetusten lisäämiselle. Tampereen kaupunki ja kaupunkiseutu sekä Pirkanmaan liitto ovat suunnitelmissaan avanneet rautateille uusia kehittämismahdollisuuksia. Erityisen aktiivista on ollut HHT -akselin kehittäminen (Helsinki-Hämeenlinna-Tampere) Suomen ainoana eurooppalaisena liikenne- ja kasvukäytävänä.\nVuoden rautatiekunta on tarkoitus jatkossakin valita vuosittain, sillä kunnilla on keskeinen asema rautateiden kehityksessä. Pro Rautatie haluaa nimetä vuoden rautatiekunnan erityisesti nykytilanteen ja tulevaisuuteen suuntautuvien suunnitelmien perusteella. Tarkoituksena on kannustaa kuntia kehittämään raideliikenteen käyttöä ja toimintaedellytyksiä kunnan omista lähtökohdista ja mahdollisuuksien mukaan yhteistyössä raideliikenteen muiden toimijoiden kanssa.\nMatkustajille kuntien toimenpiteet näkyvät liikenneyhteyksien sujuvuutena ja toimivina yhteyksinä. Ne tuovat matkakohteet lähelle raideyhteyksiä ja lyhentävät matka-aikoja. Lisäksi hyvät rautatieyhteydet parantavat henkilöliikenneyhteyksiä ja laajentavat työssäkäyntialuetta parantaen siten työvoiman saantimahdollisuuksia. Laadukkaat asemat ja matkakeskukset toimivat yritysten ja palvelujen keskellä. Yrityksille kuntien raideliikennettä edistävin toimenpitein voidaan luoda edellytykset monipuolisempiin logistiikkapalveluihin ja tehokkaisiin kuljetuksiin.\nVuoden 2012 rautatiekunnaksi kerättiin ehdotuksia 4.7 -3.8 avoimena olleella kyselyllä. Tampereen lisäksi ehdotettiin mm. Riihimäkeä, Hämeenlinnaa, Järvenpäätä, Vaasaa, Nastolaa, Imatraa, Pieksämäkeä ja Kemijärveä. Ehdotuksissa mukana ollut Inari jää odottamaan Jäämeren radan valmistumista, johon kunta tietenkin voi omalta osaltaan vaikuttaa.\npuh 0400 622009\nPro Rautatie (www.prorautatie.fi) toimii raideliikenteen toimintaedellytysten kehittämisen, palvelutason parantamisen ja käytön lisäämisen puolesta.Materiaali on julkaisijan tuottamaa.\n20.12.2012 Ei kuorma-autojen mitta- ja massamuutoksia ilman riittäviä selvityksiä4.7.2012 Ehdota vuoden 2012 rautatiekuntaa20.5.2011 Kutsu: Rautateiden kehittäminen ja lippu-uudistus -seminaari 27.5.2011 Helsingissä21.4.2011 Pro Rautatie: Kannanotto 20.4.201128.2.2011 Kutsu: Liikennepoliittinen keskustelutilaisuus 3.3.2011 Helsingissä\n17.5.2013 Tiemäärärahoja lisättävä välittömästi13.4.2013 SKAL:n Mikkola: Kehysriihen infralupaukset lunastettava20.12.2012 Ei kuorma-autojen mitta- ja massamuutoksia ilman riittäviä selvityksiä29.11.2012 Autoilija: säästä 80 euroa ja helpota katujen aurausta Helsingissä


Matti Laurila – Wikipedia\nsuomalainen upseeri (1895–1983)\nMatti Arvo Armas Laurila (14. tammikuuta 1895 Kauhava – 22. heinäkuuta 1983 Seinäjoki) oli suomalainen jääkärieversti sekä talvi- ja jatkosodan rykmentinkomentaja. Laurilalla oli neljä siskoa ja veli Ilmari. Hänen isänsä Matti Laurila (vanhempi) oli sisällissodan aikainen Lapuan suojeluskunnan päällikkö ja entisen Suomen sotaväen kaartin vääpeli ja äitinsä Anna Liisa Mukari. Hänet vihittiin avioliittoon vuonna 1920 Eeva Aliina Mattilan kanssa.\nSyntynyt 14. tammikuuta 1895\nKuollut 22. heinäkuuta 1983 (88 vuotta)\nLiittymispäivämäärä 27. marraskuuta 1915\n4 Sisällissodan aikainen Lapuan lumiaura\n5 Toiminta 1920–1930-luvuilla\n6 Laurila talvisodassa\n7 Laurila jatkosodassa\nKauhavalta Matti Laurila siirtyi koulun puutteen vuoksi opiskelemaan Lapualle perustettuun yhteiskouluun 1908 ja lopetti koulunsa syksyllä 1915 liittyen Saksassa sotilaskoulutusta saaviin jääkäreihin. Hän suoritti taktiikan soveltamiskurssin vuonna 1925 ja suojeluskuntain komentajakurssin vuonna 1926 sekä täydennyskurssin vuonna 1932. Piiripäälliköiden täydennyskurssin hän suoritti vuonna 1937 suojeluskuntain päällystökoulussa ja Taistelukoulun orientoivan kurssin vuonna 1930.\nLaurila liittyi Saksassa sotilaskoulutusta antavaan Jääkäripataljoona 27:ään 21. marraskuuta 1915 ja sijoitettiin pataljoonan 1. komppaniaan.\nHän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa. Rintamakomennuksensa jälkeen hän osallistui Polangenissa järjestetyille erikoiskursseille (pommarikurssi) vuonna 1917.\nHän astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ensin joukkueenjohtajaksi 2. jääkärirykmentin 4. jääkäripataljoonan 1. komppaniaan, josta hänet siirrettiin 16. maaliskuuta 1918 Pohjois-Hämeen rykmentin II pataljoonaan ja määrättiin Lapuan vapaaehtoisen suojeluskunnan eli II pataljoonan 1. ja 2. komppanian päälliköksi. Hän hoiti väliaikaisesti myös pataljoonan komentajan tehtäviä . Hänet määrättiin 5. toukokuuta 1918 alkaen III pataljoonan komentajaksi. Hän otti osaa sisällissodan taisteluihin Lempäälässä, Rantaperkiöllä, Hatanpäässä, Viinikasta Tampereelle tapahtuneeseen hyökkäykseen ja Viipurissa. Tampereen valtauksen yhteydessä 3. huhtikuuta 1918 Matti Laurila haavoittui reiteen. Hän vietti lyhyen aikaa toipilaana kotonaan, mutta otti osaa huhtikuun lopulla Viipurin valtaukseen.\nSisällissodan aikainen Lapuan lumiauraMuokkaa\nMatti Laurila (vas.) isänsä Matti Laurila vanhemman (kesk.) ja veljensä Ilmarin kanssa 1. maaliskuuta 1918, kaksi viikkoa ennen näiden kaatumista Länkipohjan taistelussa.\nLaurilan perheen miehet olivat kovin itsenäisyyshenkisiä. Jo syksyllä 1917 Suomessa ryhdyttiin perustamaan suojeluskuntia. Lapualla muodostettiin suojeluskunta Lapuan Vapaapalokunnasta ja sen johtoon valittiin entinen Suomen vanhan sotaväen kaartin vääpeli ja Kauhavan poliisi, Matti Laurila vanhempi. Sisällissota verotti perheen miehiä, kun Länkipohjan taisteluissa kuolivat komppanianpäälliköinä sekä Matti Laurilan veli Ilmari että hänen isänsä Matti Laurila vanhempi. Molemmat kaatuivat maaliskuun 16. päivänä 1918. Jo samana päivänä nuorempi Matti Laurila sai komentoonsa isänsä johtaman komppanian ja jatkoi taisteluita Tampereelle saakka.\nLauriloiden toimet sisällissodassa nostivat miehet aikalaistensa legendoiksi ja heitä kutsuttiinkin Lapuan lumiauraksi. Lauriloiden sisällissodan aikaisista saavutuksista puhutaan myös Vilppulan urhojen muistolle -nimisessä marssissa.\nSodan jälkeen Laurila toimi Etelä-Pohjanmaan suojeluskuntapiirin päällikkönä aina talvisotaan asti. Tässä virassa hän seurasi isäänsä, joka oli Lapuan suojeluskunnan päällikkönä häntä ennen. Laurila ylennettiin kapteeniksi vuonna 1925, majuriksi 1928 ja everstiluutnantiksi 1931.\nMatti Laurilan toiminta Lapuan liikkeen kiihkeimpinä toimintavuosina ja hänen toimintansa Mäntsälän kapinan aikana on jäänyt historiankirjoituksessa melko vähäiselle huomiolle. Henkilönä Matti Laurila oli demokratian ja laillisen yhteiskuntajärjestelmän kannattaja. Mäntsälän kapinan aikana Matti Laurila yhdessä Ilkka-lehden silloisen päätoimittajan, Artturi Leinosen kanssa, mahdollisesti esti uuden sisällissodan puhkeamisen. Molemmat entisinä Lapuan liikkeen kannattajina asettuivat julkisesti laillisilla vaaleilla valitun tasavallan presidentin, eduskunnan ja hallituksen taakse ja tällä sekä muullakin senhetkisellä toiminnallaan estivät tuhansien aseistautuneiden Etelä-Pohjanmaan suojeluskuntalaisten lähdön Mäntsälään taistelemaan laillista hallitusta vastaan. Mäntsälän kapinan aikaan Seinäjoelle oli kokoontunut huomattava joukko Etelä-Pohjanmaan alueen suojeluskuntalaisia valmiina lähtemään Mäntsälään, kapinaa kukistamaan komennettuja armeijan joukkoja vastaan.\nTalvisodan alussa Laurila määrättiin eteläpohjalaisista miehistä perustetun 8. divisioonaan kuuluneen Jalkaväkirykmentti 23:n (JR 23) komentajaksi. Rykmentti oli määrä pitää armeijakunnan reservinä mahdollisen läpimurron varalta. Joulukuun alussa rykmentti komennettiin Taipaleelle erittäin raskaisiin taisteluihin pitämään rintama kasassa. Taisteluita käytiin yhtäjaksoisesti pitkään. Vihollinen lyötiin kuitenkin takaisin.\nVielä joulu-tammikuussa rykmentti pääsi raskaiden taistelujen lomassa lepäämään. Helmikuussa se kuitenkin marssitettiin vain kolmen päivän levon jälkeen Äyräpään kunnan Vuosalmen kylän alueelle, jossa se otti rintamavastuun. Alue oli varustamatta, ja rykmentti taisteli taukoamatta lumiasemissa taivasalla. Vuosalmella rykmentin tappiot olivat vielä Taipaleen taisteluitakin kovemmat. Kaikista eteläpohjalaisista talvisodassa kaatuneista puolet, 850 miestä, kaatui Taipaleella ja Vuosalmella.\nLaurila ylennettiin everstiksi 1940, ja hän toimi ennen jatkosotaa Vaasan sotilasläänin Etelä-Pohjanmaan Itäisen suojeluskuntapiirin komentajana. Sotilasläänin komentajana toimi eversti Hannu Hannuksela, joka aiemmin oli toiminut Savon sotilasläänin komentajana. Laurilan alaisten mielestä sotilasläänin komentajan pesti olisi kuulunut eversti Laurilalle ja Hannukselan nimitys aiheutti piirissä pahaa verta.\nHannukselan divisioona hyökkäsi kohti Sortavalaa heinäkuussa 1941. Laurilan rykmentin hyökkäys Kumurassa epäonnistui totaalisesti eversti Hannukselan pimitettyä tiedustelutietoja vihollisen vahvoista linnoitteista. Hannukselan ja Laurilan suhteiden kerrotaan olleen hyvin huonot Laurilan rykmentin menetettyä ison joukon miehiä turhaan tai Hannukselan esikunnan vehkeilyn seurauksena. Erityisen huonot välit Laurilalla kerrotaan olleen Hannukselan esikuntapäällikköön majuri Otto Liliukseen. Miehet tunsivat toisensa talvisodasta, Liliuksen oltua tuolloin Laurilan alaisena. Laurila oli siirrättänyt Liliuksen pois rykmentistään. Laurilan miesten tiedetään sanoneen Liliuksesta: Kyllä me ryssästä selvitään, Liliuksesta ei.\nElokuussa Hannuksela uudelleenjärjesti joukkonsa ja alisti Laurilalle kuuluneita pataljoonia muille joukko-osastoille. Laurila anoi siirtoa muualle. Armeijakunnan komentaja, kenraalimajuri Hägglund arvosteli kuitenkin Laurilaa ankarasti tämän esitettyä esimiehensä toimien tutkimusta ja päätyi suosittamaan Laurilan siirtoa vähemmän tärkeisiin tehtäviin. Päämaja ei kuitenkaan jakanut Hägglundin mielipidettä ja Laurila nimitettiin kenraaliluutnantti Paavo Talvelan VI Armeijakuntaan Jalkaväkirykmentti 22:n komentajaksi eversti Ilmari Karhun 5. divisioonaan.\nKenraaliluutnantti Talvela oli aluksi siirtoa vastaan, mutta luopui kannastaan keskusteltuaan ylipäällikön kanssa. Laurilan siirtyminen pois pohjalaisten miesten johdosta kirvoitti Laurilan joukoissa kummastusta ja katkeruutta, koska hän oli taitava ja pidetty johtaja.\nKarskina ja kovana pidetty kenraaliluutnantti Talvela pärjäsi hyvin Laurilan kanssa ja kehui tätä taitavaksi. Samoin eversti Karhu piti Laurilaa erinomaisena upseerina. Tuulosjoen taisteluissa Laurilan johtamat joukot etenivät syvälle vihollisen takalinjoihin, katkaisivat yhdysteitä ja ottivat sotasaaliikseen kasapäin tykkikalustoa. Se, että hän on saanut huonoakin arvostelua osakseen muissa yhtymissä, johtunee komentajien luonteenominaisuuksista, Talvelan väitetään sanoneen Laurilasta.\nSyvärin taisteluiden aikana Laurilan sisällissodan ajoilta periytynyt selkävika paheni niin, että hän joutui sotilassairaalaan vuoden 1941 lopulla. Vuonna 1942 hän siirtyi Vaasan sotilasläänin komentajaksi, missä tehtävässä toimi sodan loppuun. Sodan jälkeen Laurila erosi armeijan palveluksesta.\nSotien jälkeen Laurila siirtyi Vakuutusyhtiö Tarmon Vaasan konttorin johtajaksi ja yhtiön Pohjois-Suomen apulaishankintapäälliköksi. Tässä toimessa hän oli vuoteen 1963 saakka. Pohjalaiset yrittivät saada presidentti Urho Kekkosen ylentämään Matti Laurilan kenraaliksi 1970-luvulla, mutta ylipäällikkö, tasavallan presidentti Kekkonen ei ylennystä koskaan tehnyt.\nLaurila toimi pitkään Vapaussodan Invaliidien Liiton puheenjohtajana, yhteensä kaikkiaan 52 vuotta. Vuonna 1982 hänet nimitettiin liiton toiseksi kunniapuheenjohtajaksi. Hän toimi myös Jääkäriliiton Etelä-Pohjanmaan alaosaston puheenjohtajana vuosina 1923–1934 ja 1936 ja Etelä-Pohjanmaan ilmapuolustusyhdistyksen puheenjohtajana vuosina 1929–1931 ja valiokunnan jäsenenä vuonna 1932. Vapaussodan Invaliidien Liiton puheenjohtaja hän toimi vuonna 1930 ja Jääkärikotisäätiön hallituksen varapuheenjohtajana vuonna 1933. Valkoisen Kenraalin sotavanhusten kotisäätiön hallituksen jäsenenä hän toimi vuosina 1934–1935 ja Vapaussodan Invaliidien Liiton edustajana vapaussoturijärjestöjen keskusvaliokunnassa vuonna 1937. Suomen Aseveljien Liiton Etelä-Pohjanmaan piirin puheenjohtajana hän toimi vuosina 1940–1944 ja liittotoimikunnan jäsenenä vuosina 1940–1944. Sotainvalidien Veljesliiton Etelä-Pohjanmaan piirin puheenjohtajana ja toimitusjohtajana hän toimi vuosina 1943–1949. Jääkäriliiton johtokunnan jäsenenä hän toimi vuodesta 1956 alkaen ja varapuheenjohtajana vuodesta 1967 alkaen. Suomen Sotaveteraanien valtuuskunnan jäsenenä hän toimi vuonna 1965. Invalidikoti Kyyhkylän hoitokodin puheenjohtajana hän toimi vuodesta 1970 alkaen. Eri hallituksen jäseninä hän oli mm. Suomen Autoklubin, Lapuan Vapaussoturien, Lapuan aseveljet ry:n, Etelä-Pohjanmaan Reserviupseerikerhon ja Sotainvalidien Seinäjoen osaston (kunniajäsen).\nKapteeni 6. joulukuuta 1925\nRuotsin Maanpuolustusyhdistyksen Keskusliiton hopeinen ansiomerkki\nVapaussodan invalidiliiton kultainen ansiomerkki\nPuolustusvoimain kultainen ansiomerkki\nVakuutusyhtiö Tarmon 15 v. mitali\nBrantberg, Robert: Sotaupseerit, Revontuli: Jyväskylä 1999 ISBN 952-5170-08-X.\nTalvela, Paavo: Sotilaan elämä, muistelmat 1, Kirjayhtymä: Jyväskylä 1976 ISBN 951-26-1220-8.\nTurja, Ilmari: Kumura, kahden everstin taistelu, WSOY: Juva 1989 ISBN 951-0-16016-4.\nMäättä, Vesa: Lakeuksien eversti Matti Laurila: jääkäristä legendaariseksi talonpoikaispäälliköksi. Helsinki: Ajatus, 2010. ISBN 978-951-20-8275-9.\nTuuri, Antti: Talvisota: kertomus. Otava, 1984. ISBN 978-951-1-23866-9.\nJurama, Veikko: Hannuksela vastaan Laurila: eräiden 19. Disioonan komentajien henkilösuhteista v. 1941 sekä näiden suhteiden taustaa ja seurauksia. Rauma: Marktar, 2002. 952-5370-06-.\nHugo Valpas: Lapuan lumiaura. Valpas-mainos, Alavus 1974 ISBN 951-99040-7-7\nPekka Parikan ohjaama elokuva Talvisota (1989)\n↑ Brantberg 1999: 139.\n↑ Brantberg 1999: 140.\n↑ Brantberg 1999: 138-140.\n↑ Jalkaväkirykmentti 23:n toimintaa talvisodassa on kuvattu muun muassa Antti Tuurin romaanissa Talvisota, jonka ohjasi elokuvaksi Pekka Parikka\n↑ Brantberg 1999: 135-137.\n↑ Talvela 1976: 417.\n↑ Turja 1989: 151-168.\nNoudettu kohteesta ”https://fi.wikipedia.org/w/index.php?title=Matti_Laurila&oldid=20152377”\nViimeksi muokattu 6. joulukuuta 2021 kello 17.26\nSivua on viimeksi muutettu 6. joulukuuta 2021 kello 17.26.


idajaponit: puskailuja ja pomppuja\npuskailuja ja pomppuja\nEilen oli aivan ihana ilma ja en voinut vastutsaa maastoon lähtöä! Tonjan kanssa lähdettiin sitten Millin ja Ulpukan kanssa ja tehtiin n. 45 minuutin pitkä kävelylenkki. Milli meni tavalliseen tapaan kuin enkeli eikä säikkynyt mitään. Ulpukka sen sijaan oli vähän villillä päällä ja sen seurauksena takapää nousi maasta aika herkästi, kotiin selvittiin kuitenkin hengissä. Hoidettiin hepat huolellisesti ja ne pääsi takaisin ulos syömään päiväruokia. Illalla Sandra& Miki tuli meille yötä ja voi huhu mitä menoa. Kun olimme tyhjentäneet pari limu pulloa ja karkki pussia niin alkoi menoa yltyä entisestään, oli kuitenkin todella hauskaa ja valvottiin aika pitkään yli keskiyön. Ne muutamat tunnit mitä yritettiin nukkua niin Andy piti meitä kuitenkin hereillä joten ei paljoa tullut nukuttua viimeyönä. Herättiin kuitenkin kaikki pirteinä ja reippaina ja käytiin tekemässä aamu-talli. Palattiin sisälle ja pelattiin puhelimilla ja syötiin.\nKun kello oli vähän yli 11 niin lähdettiin ratsastamaan Ulpukka. Ensin käytiin rakentamassa kentälle 2 estettä ja sitten hoidettiiin Ulpukka ratsastus kuntoon. Verryttelin Ulpukan itse ja ratsastin pohkeita (lue: tämä oli siis vain huono yritys läpiratsastaa poni) läpi ja sitten otin vähän hyppyjä. Minulla oli puomi ja sitten pienen pieni 30cm korkea ristikko. Ulpukka oli aika villillä päällä vaihteeksi ja meinasin jopa kerran tippua kun se ylätti minut ja pukitti. Kuitenkin parin toiston jälkeen U hyppäsi tosi hienosti!\nSandra kapusi jälkeeni selkään ja kokeili Ulpukkaa. En hirveän usein anna muiden käydä Ulpukan selässä koska ensinnäkään kyseessä ei ole oma ponini ja jos sattuisi jotain niin ei hyvää seuraa ja toiseksi niin tykkään Ulpukasta niin paljon että haluan aina itse ratsastaa sillä :D Kuitenkin Sandra on taitava ratsastaja ja luotin siihen että hän teitää mitä tekee. Ensin Sandra meni vähän sileällä ja sen jälkeen hän otti pari pomppua ristikolle ja yhdelle pienelle pystylle. Ulpukka oli kuulemma todella kiva ja herkkä! :)\nKirjoittanut Ida klo 17.41\nAmanda 24. marraskuuta 2013 klo 18.01\nkiva postaus:) onks toi ulpukka tos ylimmäs kuvas XD ?\nIda 24. marraskuuta 2013 klo 19.23\nKiitti!:) joo sen perinteinen alku verryttely just menossa :)


vanhemmuus | MARISSA KNUUTTILA & Hyvinvoiva arki\nHuomenta! Pitkästä aikaa istun aamusta heti koneelle, samaan tuttuun tapaan kun vielä joskus entisessä elämässäni tein lähes viikon jokaisena aamuna. Siinä elämässä mun aamujeni rutiini oli heti hampaiden pesun jälkeen napata kuppi kahvia ja palata sänkyyn Villen viereen naputtamaan koneella sanoja talteen. Toinen veti sikeitä helposti vielä pari tuntia ja sain rauhassa istua vieressä ja …\nArjen todelliset sankarit\n”Vanhemmuus on ihanaa, mutta välillä myös rankkaa. Jokainen tietää ne vanhemmuuden mukanaan tuomat ajoittaiset haasteet, ne valvotut yöt, kotona valloillaan olevan kaaoksen, lapsen uhmakohtaukset, riittämättömyyden tunteet, yksinäiset kotipäivät, kortilla olevan parisuhdeajan sekä oman ajan puutteen. Näin muutaman esimerkin luetellakseni. Kaikesta tästä huolimatta vanhemmuus on kuitenkin parasta, mitä monelle meistä on tapahtunut. Me äidit ja isät …\nKategoria(t): arki, parisuhde, Yleinen•Avainsanat: arki, parisuhde, vanhemmuus•


Entisen mormonin ajatuksia: Mormonista ateistiksi\nJokin aika sitten minulle esitettiin kysymys: "Miten ateistinen elämänkatsomukseni muutti suhtautumistani ympäristöön, maailmaan, elämään ja itseeni?" Kysymys on laaja ja mitä enemmän sitä ajattelee sitä enemmän tulee huomanneeksi miten paljon siirtyminen mormonista ateistiksi oikeasti on vaikuttanut elämääni.\nUuden elämänkatsomuksen rakentaminen oli luonnollisesti sekavaa aikaa, koska mormonkirkkoon syntyneenä minulla ei ollut valmiita uskonnon ulkopuolisia malleja, joita olisin voinut omaksua. Kirkon sisäinen kielellinen ilmaisu, kulttijargon, poikkeaa jonkin verran kirkon ulkopuolisesta maailmasta, joten ensimmäiseksi piti opetella ilmaisemaan itseään ja ymmärtämään mitä kirkon ulkopuoliset ihmiset tarkoittavat milläkin ilmaisuilla ja eleillä. Opittuani kommunikoimaan kirkon ulkopuolisen maailman kanssa opin arvostamaan erilaisia mielipiteitä ja ennen kaikkea tieteen loogisuutta. Aiemmin mormonina suhtauduin ylimielisesti ulkopuolisiin ihmisiin ja uskoin tietäväni asiat paremmin, sillä uskoin, että minulla oli lähes suora yhteys Jumalaan, ylivertaiseen tiedonlähteeseen, joka kommunikoi suoraan minulle tunne-elämyksieni kautta. Omaksuttuani uuden elämänkatsomuksen, omat tunne-elämykseni eivät enää viestineet minulle Jumalan tahtoa ja totuuksia vaan ne kertoivat ainoastaan omista subjektiivisista reaktioistani, joilla ei ole mitään tekemistä tiedon kanssa. Opin kriittisen ajattelun merkityksen ja myös kyseenalaistamaan omia tunteitani ja ajatuksiani. Hiljalleen opin näkemään muut ihmiset hyvinä ja arvokkaina yksilöinä, joiden tavoitteisiin ei oikeasti kuulu tosiuskovien joukon jatkuva vainoaminen. Ymmärsin, että valtaosa maailman ihmisistä on oikeasti hyviä tyyppejä, jotka omalla tavallaan haluavat myös parantaa maailmaa. Sama pätee myös ylimielisiin mormoneihin, jotka harhauskomuksiinsa luottaen kuvittelevat tietävänsä paremmin kuin muut millainen elämä tekee ihmiset onnelliseksi.\nJossain vaiheessa ateistista elämänkatsomustani omaksuessani oivalsin, että ihmisellä on vain ja ainoastaan yksi hyvin hauras ja rajallinen elämä. Tämä elämä on kaikki mitä meillä on ja siksi se on suojelemisen arvoinen. Suhtautumiseni ihmisoikeuksiin ja elämän suojelemiseen vakavoitui. Mikään asia elämässä ei enää ollut kuolemisen arvoista, eikä toisen ihmisen tappamista voisi mitenkään oikeuttaa elämän ainutkertaisuuden takia. Elämän rajallisuus ja se tosiasia, että elämä päättyy lopullisesti kuolemaan, tarkoittaa, että elämä on kalleinta mitä ihmisellä on eikä mikään ideologia ole yhdenkään ihmishengen arvoinen. Kun aiemmin uskoin olevani etuoikeutettu Jumalan valittu, jonka elämän arvon määrittelee se kuinka paljon on valmis uhraamaan kirkon hyväksi, kuinka kuuliaisesti tekee ja kuinka uskoo, niin nykyään näen itseni tasa-arvoisena ihmisenä muiden maailman ihmisten joukossa. Maailma ei ole ainoastaan oikeauskoisia mormoneja varten vaan kaikille ihmisille, joilla jokaisella pitäisi olla tasa-arvoinen oikeus elää omalla tavallaan itselleen arvokkaaksi kokemaansa elämää.\nUskovaiset näen nykyään eräänlaisina kuolemanpalvojina, jotka ovat valmiita uhraamaan oman elämänsä, joko osittain tai kokonaan, voidakseen saavuttaa jotain kuollessaan. Maailman uskonnot näen instituutioina, jotka orjuuttavat ihmiset uskomaan, että kuoleman jälkeen heitä odottaa joku palkinto. Uskonnollisten yhteisöjen vallankäytön näen välineenä, jolla hallitaan kansoja, riistetään ihmiseltä omaisuus ja vapaa tahto, samalla tarjoten tilalle tyhjää uskoa ja toivoa. Karl Marxin toteamus uskonnosta kansaa turruttavana oopiumina on realisoitunut mielessäni hyvin konkreettisesti.\nMaailma, joka ylläpitää elämää, on myös hauras ja tarvitsee suojelua kun Jumala ei ole enää ohjaksissa. Ainakaan toistaiseksi ihmiskunnalle ei ole tarjolla toista planeettaa, joten on pyrittävä pitämään mahdollisimman hyvää huolta siitä mitä meillä on. Jeesus ei ole tulossa takaisin, joten uskovaisena pian odottamaani helpotusta ei ole luvassa. Kaikki ongelmat on ratkaistava itse maailman ylikansoituksesta saasteisiin ja taudeista maailman ruokatuotantoon. Nykyisellään maailman tila on lohduton, eikä ihmisiä kaniinien lailla lisääntymään kannustavat ja ehkäisyä vastaan saarnaavat uskonnolliset johtajat auta ylikansoitusongelmien ratkaisemisessa. Jos aiemmin uskoin ja luotin Jumalan apuun maailman ongelmien ratkaisemisessa niin sen suhteen näkemykseni ovat kääntyneet täysin päälaelleen.\nKokonaisvaltaisesti voi todeta, että identiteettini koki voimakkaan mullistuksen. Vanha, pitkälti mormonikirkon määrittelemä, pseudoidentiteetti mureni ja kokosin itselleni uuden identiteetin. Prosessi kesti useita vuosia ja näin jälkikäteen ajatellen terapia olisi varmasti auttanut ja nopeuttanut toipumista. Toipumisen kannalta tärkeintä oli ymmärtää, toisin kuin uskonnollinen yhteisöni väitti, että vika ei ollutkaan minussa vaan olin hengellisen väkivallan ja vallankäytön uhri. Aloin ymmärtää inhimillisiä heikkouksiani samalla opetellen hyväksymään puutteeni sen sijaan, että yrittäisin perfektionistisesti päästä niistä eroon tai nousta niiden yläpuolelle. Omanarvontuntoni ei ole enää riippuvainen ulkoisesta uskovien yhteisöltä saamastani hyväksynnästä vaan se kumpuaa omista sisäisistä käsityksistä itsestäni ja toiveistani.\nMoraalikäsitykseni on muuttunut valtavasti. Tekojani ja ajatteluani ei enää ohjata Jumalan tai profeettojen tahdolla vaan muodostan mielipiteeni itse. Ennen mustavalkoisesti kaikki oli absoluuttisen oikein tai väärin, mutta nykyään pystyn joustamaan päätöksissäni tilanteen mukaan. Kaikkiin kysymyksiin tai tilanteisiin ei edes välttämättä ole oikeita tai vääriä vastauksia. En enää suhtaudu oletusarvoisesti yhteenkään auktoriteettiin kyseenalaistamattomana absoluuttisen totuuden lähteenä. Kannan myös enemmän vastuuta omista päätöksistäni sen sijaan, että osoittelisin pyhien tekstien kohtia todistaakseni olevani oikeassa kun todellisuudessa olen tehnyt virheen.\nSuhteeni omaan kehooni oli uskovaisena hyvin kielteinen. Jo pelkät seksuaalisuuteen liittyvät ajatukset saatoivat mormonina synnyttää voimakkaita syyllisyyden tai häpeän tunteita. Suhteeni seksiin ja seksuaalisuuteen onkin muuttunut lähes täysin enkä enää koe syyllisyyttä tai häpeää omista seksuaalisista haluista tai teoista.\nUskovaisena elämäni keskiössä oli mormonikirkko, mikään ei ollut tärkeämpää kuin oma uskoni, puhtauteni ja pelastumiseni. Uskovaisena asetin sivuun omat tarpeeni, haluni ja toiveeni ja tein päätökset sen perusteella mitä kuvittelin Jumalan minulta haluavan. Nykyään päätöksissäni heijastuu toisenlainen arvomaailma, joka huomioi omat tarpeeni haluni ja toiveeni ja siten tunnen elämäni tyydyttävämmäksi kuin ennen. Jos en ole itse hyvässä kunnossa, en myöskään kykene auttamaan muita parhaalla mahdollisella tavalla. Ensimmäisenä tyydytän siis omat ja perheeni perustarpeet, ennen kuin autan muita tai uhraan resurssejani laajemman yhteisön hyväksi.Yllättäen käytänkin nykyään paljon enemmän aikaa muiden ihmisten auttamiseen kuin koskaan uskovaisena, vaikka samalla pyrin pitämään myös itsestäni huolta. Uskonkin olevani parempi ihminen kuin koskaan ollessani uskovainen. En ole läheskään niin tuomitseva muita kohtaan ja pystyn hyväksymään inhimilliset puutteet itsessäni ja muissa paremmin. Uskovaisena huomio kiinnittyi enemmän itseeni ja oman täydellisyyteni tavoitteluun. Auttamishaluani ei nykyään enää määrittele egoistinen taivaspisteiden tai sosiaalisen hyväksynnän tavoittelu vaan haluni auttaa kumpuaa aidosta halusta tehdä maailmasta parempi paikka.\nEnnen elämäni keskiössä oli mormonikirkko ja sen opit. Kaikki mitä tein tai jätin tekemättä heijasteli jollain tavalla kirkon oppeja ja kulttuuria. Eläessäni kirkon vaikutuksen alaisuudessa elämäni tavoitteet olivat oman kuoleman jälkeisen kruununi kiillottamisessa. Nykyisin elämäni keskiössä on elämä jota elän itselleni. Tavoitteeni elämässäni ovat konkreettisia eivätkä ne ulotu kuolemanjälkeiseen aikaan. Toivon, että aikanaan kun elämäni päättyy, jälkeeni jäävät ihmiset muistavat minut henkilönä, joka pystyi edes jollain pienellä tavalla vaikuttamaan maailmaan positiviisesti ja siten jättämään jälkipolville paremman maailman.\nLähettänyt Antti Ateisti klo 12.08\nTunnisteet: ateismi, mormonismi, muutos\nAnonyymi 3. tammikuuta 2018 klo 21.00\nKiinnostavia ja melko isoltakin osin tuttuja ajatuksia.\nThomas S. Monsonin perintö\nPelko ja stressi voi vaarantaa aivojen kehityksen


Tyylikäs ja kestävä rasvanerotin sisäasennukseen | RakennusFakta.fi\nTyylikäs ja kestävä rasvanerotin sisäasennukseen\nWavin-Labkon uusi EuroREK NS2 SL on ulkoasuaan myöten loppuun asti viimeistelty rasvanerotin, jonka suunnittelussa on huomioitu sekä asennuksen nopeus ja joustavuus että erottimen kestävyys ja huollon helppous.\nErotin on tarkoitettu asennettavaksi kiinteistön sisälle lattian päälle, ja se sopii sekä uudis- että saneerauskohteisiin. Erottimen liete- ja rasvatila ovat samassa yksiosaisessa säiliössä. Säiliö on haju- ja vuototiivis sekä kestävä rakenteeltaan. Lukittavan kaasutiiviin kannen kautta on helppo hoitaa erottimen huoltotoimet. Säiliön valmistusmateriaali on luja ja kierrätyskelpoinen PE-muovi.\nEuroREK NS2 SL –rasvanerotin on kevyt ja kapea linjoiltaan. Erotin mahtuu hyvin oviaukoista ja on liikuteltavissa kahden miehen käsivoimin. Erottimen rungossa on runsaasti nostokorvakkeita helpottamassa kuljetusta ja siirtämistä sisätiloissa. Erottimen päällä on imu- ja tuuletusputkien asennukseen molemmille kaksi vaihtoehtoista aukkoa, joten erottimen kätisyys on valittavissa asennuspaikan mukaan. Vaivattomasti ja hajuttomasti EuroREK NS2 SL –erottimen tyhjennys hoituu kiinteistön ulkopuolelta lisävarusteina saatavien tyhjennysputken ja Imuboxin avulla.\nEuroREK NS2 SL on varusteltu SET-2000 rasvatilan täyttymis- ja padotushälyttimellä, ja erotin täyttää EN 1825 -standardin sekä Suomen Rakennusmääräyskokoelman osan D1 vaatimukset.\nEuroREK NS2 SL -rasvanerotin sopii käytettäväksi mm. seuraavissa kohteissa\n• ravintolat ja baarit\nLisätietoja Wavin-Labko Oy, 020 128 5200 tai oheisella informaatiopyyntölomakkeella\nInformaatiopyyntö Tyylikäs ja kestävä rasvanerotin sisäasennukseen


Service Manager, Cinia Oy\nIlmoituksen osoite: https://tyopaikat.oikotie.fi/tyopaikka/1387241\nCinian Global Connectivity -liiketoiminta tarjoaa tietoverkkojen yhteyspalveluita kansainvälisille ja kotimaisille asiakkaille – tule mahdollistamaan digitaalisia menestystarinoita kanssamme!\nCinia tarjoaa turvallisia korkean käytettävyyden tietoverkko- ja ohjelmistoratkaisuja. Meillä on oma noin 15 000 reittikilometrin laajuinen optinen kuituverkko Pohjois-Euroopassa ja asiakkaidemme joukossa on kansainvälisiä ja kotimaisia yrityksiä sekä yhteiskunnan kannalta elintärkeitä toimijoita.\nHaemme nyt palvelupäällikköä vastaamaan kansainvälisten ja kotimaisten yhteyspalveluiden sekä kuituinfran asiakaskokemuksesta. Vastaat asiakkaan palvelujen hallinnasta, kehität palvelukokemusta ja hoidat laaturaportoinnin jatkuvan palvelun osalta sekä osallistut asiakastyytyväisyyden kehittämiseen yhteistyössä myynnin ja toimituspäälliköiden kanssa.\nEtsimme vastuulliseen ja itsenäiseen toimintaan kyvykästä henkilöä, jolla pysyvät monet langat tiukasti hyppysissä. Olet oma-aloitteinen, hallitset kokonaisuuksia ja otat vastuuta asioista sekä niiden päätökseen saattamisesta.\nKaikki laskutukseen liittyvät asiat asiakkaan elinkaaren aikana\nAsiakassopimusten edellyttämän dokumentaation luominen ja raportoinnin ylläpito\nService Deskin tukeminen ongelmatilanteissa sekä jälkiselvitykset asiantuntijoiden ja asiakkaan kesken\nAsiakastyytyväisyyden seuranta ja sen kehittäminen omien asiakkuuksien osalta\nAsiakkaan yhteyshenkilönä toimiminen toimituksen jälkeen elinkaaren loppuun asti\nAsiakkuuksiin liittyvien kumppanuuksien hoitaminen esim. asiakaskohtainen alihankkijayhteistyö palvelutuotannon aikana\nLisämyynti palvelusopimuksien pohjalta\nHalua aidosti ymmärtää asiakkaidemme tarpeita paremmin\nInnostuitko? Laita meille hakemus alla olevan linkin kautta palkkatoiveen kera 28.9. mennessä ja kerro hieman lisää siitä, miksi juuri tämä haaste olisi sopiva sinulle. Hakemuksia käsitellään jo hakuajan aikana. Lisätietoja yksikönjohtajta Eeva Liljanto, p. 050 2166.


Vartioimattomat tasoristeykset nousevat aika ajoin esiin ikävissä uutisissa. Liikenneviraston julkaiseman avoimen datan pohjalta on tehty sovelluksia, joiden pitäisi tuoda turvaa, mutta ne voivat päinvastoin olla erittäin vaarallisia.\nNokia nimitti uuden operatiivisen johtajan – takana 20 vuoden ura yhtiössä\nJoerg Erlemeier aloittaa tehtävässään välittömästi ja raportoi Nokian toimitusjohtaja Rajeev Surille. Nokian edellinen operatiivinen johtaja Monika Maurer siirtyy tiedotteen mukaan "uusien haasteiden pariin yhtiön ulkopuolelle".\nSome-palvelu herättää uusia huolia: "käytetään vakoojien värväämiseen"\nSaksassa on herännyt huoli siitä, että LinkedIn-palvelua käytetään hämäriin tarkoituksiin. Tiedusteluviranomaisten mukaan kiinalaiset ovat sen avulla tunnustelleet värväystarkoituksissa yhteiskunnan silmäätekeviä.


GC70DC2 Toinen kolmesta (Unknown Cache) in Finland created by\n"Toinen" (English: Another One) is a Finnish-language song by Finnish pop singer Jenni Vartiainen, released in Finland on December 3, 2007, by Warner Music Group. The first promotional single from her debut album Ihmisten edessä, the song peaked at number 13 on the Finnish Singles Chart in early 2008.\nLeikkuri käy sillai humpaamalla, niin kuin joku kaasuttelis koko ajan, samaan aikaan myös "ryypytys tissi" imee itseänsä sisäänpäin. Ei sekään mitään, mutta noin parin minuutin ajon jälkeen moottori pysähtyy kokonaan ja tuo kuminen tissi jota käytetään kylmästartissa on alipaineen voimasta vetassut ihan sisään itsensä.\nSitten toinen juttu on se että ku imettää niin toinen tissi vuotaa ja kastelee joka paikan Olen ajatellu maidonkerääjän hankkimista. Voiko siihen kerääjään kertyneen maidon pakastaa vai pitäskö se heittää pois? Miten te ootte tehny?\nJos vain toinen nänni vuotaa, neste on veristä ja rinnoissa tai rintojen ihossa näkyy tai tuntuu muita muutoksia, mene lääkäriin. Kyseessä voi olla kasvain.Värimuutokset. Pidemmälle edennyt rintasyöpä voi näkyä rinnan värin muuttumisena.\nOma vauvani on nyt 3kk, ja tissit eivät enää ""vuoda"" muutoin kuin imettäessä toinen tissi saattaa vuotaa. Mietinkin, joko uskaltaisin luopua liivinsuojista? Toisaalta on aika noloa, jos vaikka kesken kauppareissun huomaakin paidassa märät läntit. Kokemuksia?\nJenni Vartiainen - Toinen - YouTube\nSuihkutissiin apua? - Imetys - Vanhempien jutut - Libero\nJim Fisher talks about the importance of Hen Houses.\nTissit ei vuotanu onneks kun muutaman viikon maidon nousun jälkeen joten ei tarvinnu kauan pyyhkeen päällä nukkua. Ja yleensä vaan toinen tissi vähän vuosi tai ei kumpikaan. Eipähän tullu kun yks tukos maidon noustessa ja sit yks tukos tuli kun oli kaamee piimäkokkare pitkään nännissä enkä saanu millään sitä irti..\nMaidonkerääjä! Itsellä 3kk ikäinen ensimmäinen vauva, tuli ihan yllätyksenä että aluksi toinen tissi vuotaa paidat läpimäriksi kun syöttää toisesta 😀 saa myös pakkaseen talteen kivasti päivän mittaan. Mulla oli kotona odottamassa 2 imetystoppia ja 2 imetysliivit.\nbriggs&stratton murhetta taas? | sivu 2 | Overdrive.fi\n10 asiaa, jotka rinnat voivat kertoa terveydestä


Eurooppa Archives - Page 2 of 7 - Suomen Uutiset Eurooppa Archives - Page 2 of 89 - Suomen Uutiset\nEuroopan komissio julkisti keskiviikkona hiomansa maahanmuuttopaketin eli ehdotuksensa unionin uudeksi maahanmuuttopolitiikaksi. Komission esityksen mukaan myös palautuksia näennäisesti tehostettaisiin. Perussuomalaisten kansanedustaja Jani Mäkelä kuitenkin ihmettelee, miksi EU ei esitä konkreettisia keinoja palautusten tehostamiseen. Lue lisää >\nEuroparlamentaarikko Teuvo Hakkarainen epäili Brysselissä pitämässään puheessa, että Lesboksen saarella sijaitsevan Morian leirin polttaminen saattaa olla siirtolaisten uusin keino tehdä väkivaltainen maihinnousu Euroopan mantereelle. Lue lisää >\nPerussuomalaisten varapuheenjohtaja, kansanedustaja Riikka Purra nosti esille Euroopan komission ensi viikolla julkaiseman laajan maahanmuuttoa ja turvapaikkapolitiikkaa käsittelevän maahanmuuttopaketin. Lue lisää >\nmaaliskuu 05, 20207:50\nPurra Ylen A-studiossa: EU:n ja Turkin neuvoteltava rajalla olevista siirtolaisista uudestaan – ”EU-valtiot eivät halua ottaa näitä ihmisiä vastaan”\nPerussuomalaisten varapuheenjohtaja Riikka Purra muistutti eilen A-studiossa, että vaikka Turkki onkin avannut rajan Eurooppaan, Turkin ja EU:n välinen sopimus pakolaisista on edelleen voimassa. – EU:n on nyt tärkeintä saada sopimus uudelleen toimivaksi. Siitä me maksamme. Turkki on edelleen turvallinen maa, joten Turkissa olevat ihmiset voivat hakea turvapaikkaa myös Turkista. Lue lisää >\nPerussuomalaisten eduskuntaryhmän puheenjohtaja Ville Tavio vastustaa keskustan puheenjohtajan, valtiovarainministeri Katri Kulmunin ehdotusta Eurooppaa varten tehtävästä uudesta tietokoneiden käyttöjärjestelmästä ja verkkoselaimesta. Kulmuni esitteli ajatusta ulko- ja turvallisuuspoliittisessa puheessaan. Lue lisää >\nEuroopan parlamentin jäsen Teuvo Hakkarainen kritisoi EU:n avointen rajojen politiikkaa ja kestämätöntä siirtolaistilannetta myöhään keskiviikkoiltana käydyssä Euroopan parlamentin täysistuntokeskustelussa Strasbourgissa. Lue lisää >


» Hadermann:n Vastaukset\nEsillä 15 viestiä, 1 - 15 (kaikkiaan 19,018)\n1 2 … 1 268 →\n13.11.2016, 14:05 vastauksena käyttäjälle: Ukraina suojelee Eurooppaa #1709332 Ilmoita asiaton viesti\n””Suomen natojäsenyyden vastustaminen on suorastaan rikollisen epäisänmaallista toimintaa””.\nHän leimaa rikolliseksi suurimman osan Suomen kansaa ja saman tien presidentin ja hallituksen .\nPaljonko CIA sinulle maksaa, kun jauhat täällä paskaa vuodesta toiseen ??\n7.11.2016, 09:22 vastauksena käyttäjälle: Vartioitu halli keskellä metsää #1708985 Ilmoita asiaton viesti\nSupo on löytänyt venäläisissä tonttikaupoissa epäilyttäviä piirteitä – ikään kuin varautumista Suomen sotilaalliseen haltuun ottoon. Verkkolehti on tutkinut maakauppoja ja listannut epäilyttäviä kohteita.\nOn se vaan kumma, että tämä yksi ja sama ”asiantuntija” hyssyttelee kaikkea Venäjän ympärillä liikkuvaa negatiivista uutisointia. Käytös täyttää vieraan vallan agentin tunnusmerkit. Miksi häntä yleensäkin tuodaan julkisuuteen ”asiantuntijalausuntojaan” antamaan? Olisi mielenkiintoista tietää, onko toimittaja valinnut haastateltavan itse vai häntä käskytetty?\nSieltä käsin on tarkoitus valloittaa koko Suomi.\n7.11.2016, 09:11 vastauksena käyttäjälle: Perusturvan tasoa pitää nostaa #1708983 Ilmoita asiaton viesti\n7.11.2016, 09:08 vastauksena käyttäjälle: ”Suvakit” romahtaa #1708981 Ilmoita asiaton viesti\nKysymys Haaderille: Millä tavalla älykkyys nousee?\nTuohon en osaa vastata. Älykkyys on syntymälahja. Esim. Viro toimittaa jatkossa sillat Suomeen.\nVirossa pidämme suomalaisia ja venäläisiä tyhminä kansoina. Molemmissa kansoissa on myös älykkäitä, mutta ne vaiennetaan vähäisyyden vuoksi.\n7.11.2016, 09:05 vastauksena käyttäjälle: Ukraina suojelee Eurooppaa #1708980 Ilmoita asiaton viesti\nUkrainan armeijan tiedusteluosaston uusi tunnus on suututtanut Venäjän. Tunnuslogossa Euroopan kartan ylle siipensä levittänyt huuhkaja pitelee kynsissään miekkaa joka näyttää uppoavan Venäjän kartassa harmaaksi väritetyn alueen sydämeen. Kremlin tiedottajaämmä raivosi, että kyseessä on selvä provokaatio joka on verrattavissa sotilaalliseen hyökkäykseen. Saapas nähdä, onko logo riittävä syy Putinille sodan julistamiseksi Ukrainalle.\nTuo kertoo hyvin Ukrainan henkisestä otteesta sodassa Venäjää vastaan.\n1.11.2016, 12:13 vastauksena käyttäjälle: ”Suvakit” romahtaa #1625184 Ilmoita asiaton viesti\n31.10.2016, 18:58 vastauksena käyttäjälle: Parturissa #1625157 Ilmoita asiaton viesti\nSuomessa on kaikki palvelut verotettu minimiin, mutta hinta on kova.\n30.10.2016, 10:02 vastauksena käyttäjälle: Onko vodkalla sielu? #1625092 Ilmoita asiaton viesti\nVodkan sielu pyrkii raivokkaasti ulos pääkopasta railakkaan ja kostean yön jälkeen. Ulostunkeutuminen on joskus niin voimallista, ettei parhaatkaan kipulääkkeet pysty sitä hillitsemään.\nEilen napistelin pari pulloa vodkaa ja ei tässä nyt mikään maailman kankkunen ole.\n30.10.2016, 09:59 vastauksena käyttäjälle: Asioiden suhteuttaminen #1625089 Ilmoita asiaton viesti\nYrittäjä Timo Rapila:\n”Virosta kun katselee suomalaista menoa, se on välillä säälittävää”\nSamoin on tämä palstauudistus. Säälittävää tuhertamista ja meni munilleen.\n30.10.2016, 09:56 vastauksena käyttäjälle: Ukraina suojelee Eurooppaa #1625088 Ilmoita asiaton viesti\nPutinin suurimpia harhoja on, että hän luulee Venäjän olevan tasavertainen kumppani Kiinan kanssa. Pahemmin väärässä hän ei voisi olla. Venäjän ainoa pelastus Kiinan vähittäiseltä etenemiseltä Ural-vuoristolle asti on liittoutuminen ja sitoutuminen Lännen kanssa.\nKun on tarpeeksi kauan vallankahvassa, niin alkaa näkemään harhoja, kuten Putin.\n27.10.2016, 16:59 vastauksena käyttäjälle: Asioiden suhteuttaminen #1624937 Ilmoita asiaton viesti\nSuomi on harmillinen esimerkki pienten asioiden suurmiehistä ja naisista.\nSuurten asioiden pienistä miehistä ja naisista on huutava pula.\n26.10.2016, 20:30 vastauksena käyttäjälle: Ukraina suojelee Eurooppaa #1624880 Ilmoita asiaton viesti\nKiina ja Venäjä ovat toistuvasti todenneet, että ne tulevat olemaan kumppaneita, ei liittolaisia. Näin sanoessaan ne eivät tarkoita täysin samaa: Kiinaa kiinnostaa kehittää suhteitaan myös länsimaihin.\nVenäjä näkee että sen suhteet länteen ovat päätyneet umpikujaan.\n26.10.2016, 15:49 vastauksena käyttäjälle: Keskustelupalstan loppu #1624868 Ilmoita asiaton viesti\nTällainen viesti tuli muutama viikko kyselyn jälkeen:\nKiitos palautteesta. Käsittelemme pyyntösi ’tykkämisien’ ja avattaren lisäämismahdollisuudesta keskusteluihin kehityspalaverissamme.\nEhkäpä kehityspalaverissa olisi syytä vakavasti pohtia mitä syytä on ylläpitää keskustelupalstoja joilla kukaan ei enää keskustele? Kuten nyt lopputuloksesta huomaamme, pikkujutut saattavat olla keskustelijoille äärimmäisen tärkeitä ja niiden ajattelematon sorkkiminen palstapäivityksen yhteydessä saattaa käytännössä lopettaa keskustelun tykkänään – kuten nyt näyttää tapahtuneen.\nJuurikin näin tapahtui. Edellinen keskustelupohja vaikutti mielenkiintoiselta, myös aikaisempien ketjujen ja kommenttien haku onnistui melko hyvin. Ilmeisesti nyt esillä oleva versio on hyväksi havaittu ja siten lopullinen.\nMinä kyllä haluaisin tietää, onko mahdollista palata vanhaan. Peukutus nyt pitäisi ainakin saada, jotta näkisi edes, onko kukaan lukenut. Samoin avatar olisi kiva juttu.\nPieniä lastentauteja vielä on – auttaneeko niiden luetteleminen sitten yhtään on toinen juttu. Palstan ylläpitäjän luulisi olevan kiinnostunut tekemään korjauksia joilla on suuri merkitys käyttäjien kannalta.\nTässä ihan ehdottomasti parannusta vaativat seikat:\n1. Hadermanin on saatava esiin komea avattarensa kuten meidän kaikkien muidenkin.\n2. Viestin lähettämisen jälkeen viestiketjun pitäisi oletuksena avautua VIIMEISELLE sivulle eikä ensimmäiselle kuten nyt. Yleensä lähetetyn viestin haluaa aina heti tarkistaa ja se tapahtuu tietenkin kätevimmin kun sen uudelleen silmiinsä heti LÄHETÄ-napin painamisen jälkeen.\n3. Tykkäysmahdollisuus on keskustelijoille tärkeä – näin he voivat osoittaa ”respectiä” muita keskustelijoita kohtaan (kun sitä tuntevat)…myös mittari josta näkee kuinka monta kertaa avaus/viesti on luettu.\nKyllä tämä on lopullista. Ei ylläpidon taito riitä parempaan.\n26.10.2016, 15:44 vastauksena käyttäjälle: Ukraina suojelee Eurooppaa #1624867 Ilmoita asiaton viesti\nPutin hakee melkoisen kaukaa oikeutusta Venäjälle uudesta tai todella vanhasta rajasta.\nNikita Hruštšov oli luvannut Krimin Ukrainalle. Vuosi taisi olla 1956. Stalin taas siirsi Puolaa länteen Saksan alueelle.\nNyt Putin ruikuttaa itselleen tällä rauhansopimuksella Venäjälle Itä-Ukrainaa.\nАндрусовское перемирие rauha vuonna 1667. Ranskalaiset alkoivat tekemään olutta tuolla vuosiluvulla.\nJostain syystä oluen vuosiluvuksi laitettiin 1664, että se ei olisi kuin eilen tehtyä.\n26.10.2016, 15:27 vastauksena käyttäjälle: Suomen ja Viron erilaisuus #1624864 Ilmoita asiaton viesti\nKiertelin pitkästä aikaa kaikki meidän rakennukset ja tarkastin niiden kunnon ja sisällön.\nAinakin polttopuita on riittävästi. Niitä on arvioini mukaan n. 200 mottia ja vuosikulutus on 40 mottia.\nOla sanoi, että tuulenkaatoja on vielä saman verran metsässä. Pirulliset myrskytuulet ovat vaivanneet Viroa tänä ja viime vuonna.\nPolttopuista ei makseta juuri mitään, kun niistä on ylitarjontaa. Tallinnaan asti niitä ei kannata toimittaa.\nKaleva kesäkuu 6, 2020 22:33\nTurvetuotantoalueella Yli-Iissä syttyi pieni maastopalo\nIlta-Sanomat kesäkuu 6, 2020 22:31\nNäin alaston vauva päätyi Nirvanan legendaarisen Nevermind-levyn kanteen - Kurt Cobainilla oli aluksi mielessä rajumpi idea\nSuomiFutis kesäkuu 6, 2020 22:30\nBrasilian entinen maajoukkuekärki polki vanhasta seurastaan uuteen - matkaa kertyi 600 kilometriä\nAlibi kesäkuu 6, 2020 20:45\nVeljeksiä syytetään pikkuveljensä raiskaamisesta - lähes sata syytekohtaa!\nIltalehti kesäkuu 6, 2020 20:46\nEnnen pikkuviilto sormessa saattoi koitua kuolemaksi - kunnes tasan 100 vuotta sitten rouva Dicksonin hutilointi johti herran ahaa-elämykseen\nUusi Suomi kesäkuu 6, 2020 21:35\nHurja huhumylly keskustan ympärillä - Ministerivalinta siirtyy maanantaille: "Onko pitkittymisen tosiasiallinen syy se, että keskusta jättäisikin hallituksen?"\n22:35 Shetlandsaarten murhat (K12)\n23:35 Timanttinen keikka\n22:20 Härmä (K16)\n00:25 Ampumavälikohtaus Nygatanilla\n22:35 Wallander: Kosto (K16)\n01:20 Isänmaan puolesta (K12)\n21:00 Pirates of the Caribbean: Vierailla vesillä (K12)\n23:50 I Am Legend (K16)\n21:06 Kansalainen Kane (K12)\n23:01 Aatos ja Amine\n08:02 Minä, Hugo Käld


Spellforce 3 / Arvostelut / www.pelaajalehti.com\n3.03.2018 // Kirjoittanut: Petri Pohjonen\nKun maagi armeijaa komensi\nRoolipelit ja reaaliaikastrategiat ovat genreinä kuin luodut toisilleen. Mikä olisikaan parempi tapa kuvata eeppistä taistelua kuin marssittaa itse valtava armeija vihollisen linnoitukseen ja polttaa kaikki poroksi? Spellforce 3:n kunnianhimoinen tavoite onkin yhdistellä Baldur’s Gateja muistuttavaa isometristä roolipeliä Warcrafteista tuttuun reaaliaikastrategian muottiin, mutta miten tavoitteessa onnistutaan?\nTarina sijoittuu Eon keskiaikaisfantasiamaailmaan, jonka vuosia riehuneet maagisodat ovat ajaneet kaaokseen. Hallitsija on koomassa, maaseudulla riehuu salaperäinen tauti, ja uskonnollinen kultti vainoaa maageja. Tarina käynnistyy, kun pelaajan luoma hahmo joutuu verenperintönsä vuoksi oman komppaniansa pettämäksi. Pelaaja alkaa kerätä ympärilleen uusia liittolaisia ja selvitellä, kuka tai mikä onkaan kaiken kaaoksen takana.\nTavanomaisista lähtökohdista huolimatta Spellforce 3:n juoni on yllättävän mielenkiintoinen. Se tuskin voittaa palkintoja omaperäisyydestä, mutta juonenkäänteet ja mysteerit ylläpitävät mielenkiintoa pelin loppuun asti. Asiassa auttavat myös persoonalliset ja pääosin hyvin kirjoitetut hahmot, joita pelaaja tapaa matkan varrella. Erityisesti mukaan tarttuvat sankarihahmot ovat persoonallisia tapauksia. Heillä on omat sivutehtävänsä ja hahmoarkkinsa kuin BioWaren peleissä ikään.\nRoolipelitilassa pelaaja käskyttää neljän sankarin muodostamaa ryhmää ja suorittaa tehtäviä, hakkaa vihollisia ja kerää saalista. Taitopuista ostellaan tasonnousun yhteydessä saaduilla pisteillä uusia taitoja, joita voi aktivoida kätevästä, aikaa hidastavasta kykypyörästä. Jokaisella voi kuitenkin olla kerrallaan käytössä vain kolme eri taitoa, joten synergioita kannattaa miettiä huolellisesti etukäteen, sillä hyvin rakennetut hahmot aiheuttavat paljon tuhoa. Täysiverisen roolipelin tasolle Spellforce 3 ei silti yllä, sillä esimerkiksi keskusteluissa tehdyt valinnat ovat kosmeettisia eivätkä mitenkään vaikuta tarinan kulkuun.\n”Pelkkänä roolipelinä tai tosiaikastrategiana Spellforce 3 olisi keskiverto ja rajoittunut, mutta kokonaisuus on tällä kertaa enemmän kuin osiensa summa.”\nReaaliaikastrategiatilassa rakennetaan tuttuun tyyliin resurssien keräämiseen keskittyviä rakennuksia ja kootaan oma armeija heitettäväksi vihollisarmeijaa vastaan. Strategisesti tärkeimpiä ovat eri puolille karttaa sijoitetut etuvartioasemat, joiden valtaaminen kasvattaa armeijan maksimikokoa ja mahdollistaa uusien rakennusten rakentamisen niiden läheisyyteen. Resursseja, kuten kiveä tai puuta, on nimittäin vain rajoitettu määrä kunkin etuvartioston läheisyydessä. Siksi armeijan nopea rakentaminen ja aggressiivisuus ovat tärkeässä roolissa hyvän tahdin ylläpitämiseksi.\nGenren veteraaneille reaaliaikastrategiatila voi tuntua hieman rajoitetulta. Erilaisia yksiköitä on vain kourallinen, ja pelattavissa olevat armeijat (ihmiset, haltiat ja örkit) eroavat toisistaan vain vähän. Tavoitekin on aina tylsästi vihollisen täydellinen jyrääminen. Onneksi pelin tahditus on kunnossa, eikä strategiatilaa koskaan tarjoilla niin usein, että se ehtisi käydä tylsäksi.\nMukana on myös moninpeli. Vaihtoehtoina ovat kampanjan pelaaminen yhteistyötilassa kaverin kanssa tai yksittäiset skirmish-matsit. Ensimmäisen toimivuutta en päässyt testaamaan, mutta skirmishissä esiintyi testipelissä hieman viivettä.\nKaiken kaikkiaan Spellforce 3 on varsin toimiva genrehybridi. Graafisesti se on nätti ja vaihteleva sekä tuo hyvällä tavalla mieleen vanhat isometriset rooli- ja strategiapelit – mikä lienee ollut tekijöiden tarkoituskin. Pelkkänä roolipelinä tai reaaliaikastrategiana se olisi keskiverto ja rajoittunut, mutta kokonaisuus on tällä kertaa enemmän kuin osiensa summa. Spellforce 3 tuskin nousee kovin monen suosikkipeliksi, mutta toimivia roolipelejä ja reaaliaikastrategioita rakastaville se on ilman muuta ostamisen arvoinen.


Muusikoiden.net - Keskustelu - Mesa Boogie Fillmore 50\nAihe: Mesa Boogie Fillmore 50\nMesa julkaisi uuden vintage-henkisen Fillmore 50-vahvistinsarjan. Modattuun Fender-maailmaan vahvasti kallellaan, 2 kanavaa, channel cloning ym. Hinta näyttäisi asettuvan Express-sarjan tienoille.\nhttp://www.mesaboogie.com/amplifier … lmore-series/fillmore-50/index.html\nVirallista demoa tulossa piakkoin kuulemma Andy Timmonsin soittamana.\nYmpyrä sulkeutuu, Mesahan aloitti virittämällä Fenderin astetta ärhäkämmäksi. Mesalla on herätty huomaamaan, että haevikansa ostaa kemperietä axeja ja putkivahvaridiggarit suosii perinteistä. Mun mielestä Mesalla oli aikanaan se subway blues, studio ja olikosekolmas rockett, nehän oli yksinkertaisia vahvistimia vähän tuon Fillmoren tyylisiä,mutta ehkä vielä simppelimpiä.\nKyllä ne Mesalla osaa vahvistimia tehdä, mutta kun ne heti kättelyssä ompui napakymppiin niin paha siitä on enää parantaa. Perinteen yställe tulee vaikea valinta ostaako fillmore vai LoneStar.\nVaikuttaisi hyvältä. Ei liikaa namiskoita, fiksut ominaisuudet. Diggasin Lone Starissakin, että oli kaksi melkein identtistä kanavaa. Se on mielestäni monipuolisempi ratkaisu kuin perinteinen puhdas/särö jaottelu.\nLaXu: Vaikuttaisi hyvältä. Ei liikaa namiskoita, fiksut ominaisuudet. Diggasin Lone Starissakin, että oli kaksi melkein identtistä kanavaa. Se on mielestäni monipuolisempi ratkaisu kuin perinteinen puhdas/särö jaottelu.\nMiksi myit LoneStarin? oi miksi? se on muuttanut pysyvästi omalle kaasutuslisalleni enkä oikein saa sitä mielestäni.\nhallu: Miksi myit LoneStarin? oi miksi? se on muuttanut pysyvästi omalle kaasutuslisalleni enkä oikein saa sitä mielestäni.\nEn ole sitä itseasiassa ikinä edes omistanut! Harkitsin kyllä vakavasti yhdessä vaiheessa. Useamman kerran tyyppaillut kaupassa ja käyttänyt Axe-Fx 2:n Lonestar mallinnusta paljon. Mielestäni soundi on hyvä, mutta designissa on ärsyttävyyksiä. 6L6-mallissa liikaa botnea, EL84-mallissa parempi balanssi mutta hitusen huonommat säröt. Taakse laitetut kaiku-potikat ja ahdas etupaneeli eivät myöskään miellytä. Myös kova Euroopan hinta ja siltikään mukana ei tule jalkakytkintä kaiulle on ihme pihtailua Mesalta.\nMielestäni tässä Fillmoressa on hyvin paljon samoja hyviä juttuja kuin Lonestarissa, toivottavasti myös maltillisemmalla hinnalla. Itselläni ei ole tarvetta vahvarille kun sopiva löytyi aiemmin tänä vuonna, mutta toki ne silti kiinnostavat.\n30.07.2018 11:58:02 (muokattu 30.07.2018 12:07:29)\nLaXu: En ole sitä itseasiassa ikinä edes omistanut! Harkitsin kyllä vakavasti yhdessä vaiheessa. Useamman kerran tyyppaillut kaupassa ja käyttänyt Axe-Fx 2:n Lonestar mallinnusta paljon. Mielestäni soundi on hyvä, mutta designissa on ärsyttävyyksiä. 6L6-mallissa liikaa botnea, EL84-mallissa parempi balanssi mutta hitusen huonommat säröt. Taakse laitetut kaiku-potikat ja ahdas etupaneeli eivät myöskään miellytä. Myös kova Euroopan hinta ja siltikään mukana ei tule jalkakytkintä kaiulle on ihme pihtailua Mesalta.\nNo joo, käyttöpaneelit on ahtaita, mutta ei se itseäni ihan kamalasti ole vielä haitannut (mk IV ja mk V). Mk1 reissue on myös kuumottanut, on vielä simppelimpi tapaus ja käsittääkseni LoneStar pohjautuisi pitkälti juuri mk 1:en... tai ainakin se kliiniosasto.\nTuo Fillmore on vähän outolintu designinsä osalta nykymesojen konsensuksessa. Onko siellä suunnittelija muuttunut?\nE: katsoin tuon videon ja onhan se makea laite. Tulee mieleen kyllä vahvasti itsellänikin ollut TA15 joka muistutti soundillisesti tuota ja ainakin noissa säröissä olin haistelevinani myös sukulaisuutta markiin.... antaakohan tuo soundillisesti jotain mitä ei markeista saa? semmoinen huomio, että tuo on isossa ja väljässä kotelossa, niin siinä ei varmaan ole tuuletinta. Mesahan poikkeaa muista vahvistinvalmistajista tässä, että vaikka se ajaa pääteputkia pienemmällä teholla, niin silti monissa Mesan malleissa on tuuletin.\n30.07.2018 22:42:40 (muokattu 30.07.2018 22:45:11)\nNoi kanannokkanupit näyttää parhaalta roskiksessa :D aivan karmeat... ne pystyy onneks vaihtaan...\nKoskahan eksyy kyseistä ihmelaitosta tänne peräkylille? Ois iha kiva kokeilla :) ei sillä.. TC on vielä kokeilematta nii ei ny jaksa ressata. Toisaalta mielenkiintoinen idea tehdä simppelimpää säädettävää ilman miljoonaa moodia per kanava jne. vähän niinku Electra Dyne ;)\nHyvänkuuloinen vehje ja kaksi identtistä kanavaa on loistoidea!\nShredator: Hyvänkuuloinen vehje ja kaksi identtistä kanavaa on loistoidea!\nOnko peräti ensimmäinen laatuaan? aloin miettiä, että kaikissa tuntemissani mesoissa kaikkia kanavia voi ajaa kliinistä säröön (jopa markin leadkanavaa), mutta ei tule mieleen identtisiä kanavia tai edes moodeja, aina niissä on jotain eroa...... lähinnä siinä miten ääni syttyy ja tietty gainin määrässäkin on eroja ei markin vihreä kanava särölläkään yllä ihan punaisen kanavan sirkkelimeininkiin.\nMutta siis onko muillakaan valmistajilla tällaista innovaatiota? vai onko tämä jälleen yksi Mesan keksintö joka tulee jäämään historiaan keksintönä "miten tulimme toimeen ennen tätä?....."\nhallu: Onko peräti ensimmäinen laatuaan? aloin miettiä, että kaikissa tuntemissani mesoissa kaikkia kanavia voi ajaa kliinistä säröön (jopa markin leadkanavaa), mutta ei tule mieleen identtisiä kanavia tai edes moodeja, aina niissä on jotain eroa...... lähinnä siinä miten ääni syttyy ja tietty gainin määrässäkin on eroja ei markin vihreä kanava särölläkään yllä ihan punaisen kanavan sirkkelimeininkiin.\nMun käsittääkseni Orangen kaksikanavaisessa AD30 TC on kyseinen ratkaisu. Saatan olla väärässäkin.\nEipä tuo mikään uusi juttu ole. Aika moni vanha Fenderihän on käytännössä kaksi identtistä kanavaa, niitä ei voi vaan vaihtaa polkimella. Yamahan THR100HD tarjoaa vastaavan ratkaisun myös, vieläpä kanavien miksaamisella yhteen.\nLaXu: Eipä tuo mikään uusi juttu ole. Aika moni vanha Fenderihän on käytännössä kaksi identtistä kanavaa, niitä ei voi vaan vaihtaa polkimella. Yamahan THR100HD tarjoaa vastaavan ratkaisun myös, vieläpä kanavien miksaamisella yhteen.\nMyös Yamaha DG60-112 -combossa on kaksi täysin identtistä kanavaa ja myös kaksi samanlaista täyttä riviä nappuloita, mikä on kyllä ollut pätevä ratkaisu. Aikoinaan sitä tuolla soitellessa ihmetteli miksei tuo ole yleisemmin levinnyt käytäntö.\n31.07.2018 23:57:13 (muokattu 31.07.2018 23:57:49)\nEpävirtuoosi: Mun käsittääkseni Orangen kaksikanavaisessa AD30 TC on kyseinen ratkaisu. Saatan olla väärässäkin.\nItse kaipailen juuri tuollaista vahvaria jossa ois kaksi hyvää säröä. AD30:ssä ne on aika lähellä mutta toisessa vähän enemmän läskiä ja toisessa gainia. En muista menikö tuokin ristiin mutta ihan identtiset ne eivät ole.\nFillmoret ovat ilmestyneet Thomannin valikoimaan. Valitettavasti hinta on aika suolainen, 2599€ combolle ja 2299€ nupille. On kyllä taas melkoiset Euroopan Mesa-lisät, kun vastaava nuppi on jenkeissä Sweetwaterilla $1499 eli 1291€.\nLaXu: Fillmoret ovat ilmestyneet Thomannin valikoimaan. Valitettavasti hinta on aika suolainen, 2599€ combolle ja 2299€ nupille. On kyllä taas melkoiset Euroopan Mesa-lisät, kun vastaava nuppi on jenkeissä Sweetwaterilla $1499 eli 1291€.\nOn kyllä. Äkkinäisesti laskettuna tulee useamman satasen halvemmaksi tilata jenkeistä tulleineen päivineen. Vai tuleeko tuohon nyt päälle se EU-lisätullimaksu kauppasodan vuoksi mikä nostaisi hintaa?\nShredator: On kyllä. Äkkinäisesti laskettuna tulee useamman satasen halvemmaksi tilata jenkeistä tulleineen päivineen. Vai tuleeko tuohon nyt päälle se EU-lisätullimaksu kauppasodan vuoksi mikä nostaisi hintaa?\nOnkohan Mesat edelleen mannerkohtaisilla virtalähteillä, eli 120V jenkeissä ja 220-240V euroopassa? Hankaloittaa tuontia kyllä.\nLaXu: Onkohan Mesat edelleen mannerkohtaisilla virtalähteillä, eli 120V jenkeissä ja 220-240V euroopassa? Hankaloittaa tuontia kyllä.\nJoo mutta muuntajaa saa satasella...Toki jos haluaa sähköt vaihdattaa niin se tekee lisähintaa mutta ei selitä koko hintaa.\nShredator: Joo mutta muuntajaa saa satasella...Toki jos haluaa sähköt vaihdattaa niin se tekee lisähintaa mutta ei selitä koko hintaa.\nJep, huomioon ottaen ettei Eurooppalainen jakelija noista kuitenkaan maksa jenkkiläisen jälleenmyyjän hintaa myöskään. En ole huomannut, että mikään muu ameriikan herkku keräisi noin paljon lisähintaa rapakon yli reissatessaan.\nLaXu: Jep, huomioon ottaen ettei Eurooppalainen jakelija noista kuitenkaan maksa jenkkiläisen jälleenmyyjän hintaa myöskään. En ole huomannut, että mikään muu ameriikan herkku keräisi noin paljon lisähintaa rapakon yli reissatessaan.\nEhkä ne, joiden hinnat USA:sa on lähempänä eurooppahintoja, ovat lähtökohtaisesti vähän ylihintaisia? Mesan eurooppahinnat perustuu kai siihen, että täkäläiset soittajat ovat valmiita Mesoista maksamaan. Tarkoitan, että jos niitä myytäisiin halvemmalla, niin ne loppuisivat kaupasta. Kysynnän ja tarjonnan laki nääs. Sitten jos ne olisi ylihintaisia niin ne ei menisi kaupaksi ollenkaan. Hinta pitää siis olla sellainen, että kauppa käy mutta ei liikaa. Mehän ei kai tiedetä paljonko Mesa rokottaa täkäläisiä maahantuojia siitä, että virittää vahvistimensa valmiiksi euroopan sähköille sopivaksi. Ehkä Mesa ottaa mukavan voiton noista, mutta ei me taideta tietää sitäkään.\nSe me tiedetään, että jenkkisähköillä ite tuotu Mesa on paljon halvempi, mutta olen kuullut myös huhuja ettei ne aina ole täysin ongelmattomia. Tosin en tiedä paljonko joku täkäläinen paja ottaisi siitä, että muuttaisi verkkomuuntajan täkäläisille sähköille sopivaksi..... ja riittääkö se?


Säätiöt | Forum Marinum\nMerikeskus Forum Marinum on aktiivinen ja monipuolinen merellisen toiminnan keskus, merenkulun valtakunnallinen vastuumuseo ja Merivoimien museo. Forum Marinum on myös kulttuuriperinnön tallentaja, merihenkinen vierailukohde sekä kokousten ja tapahtumien pitopaikka. Merikeskus tekee yhteistyötä yliopistojen, korkeakoulujen, museoiden sekä muiden julkisten ja yksityisen tahojen kanssa.\nMerikeskus Forum Marinumia hallinnoi Forum Marinum-säätiö, joka perustettiin vuonna 1998. Säätiön strategian mukaisesti Forum Marinum on korkeatasoinen ja vetovoimainen merellisten kulttuuri- ja matkailupalveluiden tuottaja ja kehittäjä, sekä ihmisten kohtaamispaikkana aktiivinen toimija.\nForum Marinum-säätiön tarkoituksena on Suomen lounaisrannikon, Saaristomeren ja Itämeren merellisen kulttuuriperinteen vaaliminen ja säilyttäminen. Tarkoituksensa toteuttamiseksi säätiö toimii merenkulun valtakunnallisena vastuumuseona sekä sotahistoriallisena erikoismuseona, jonka tehtävänä on Merivoimien historian säilyttäminen.\nTutustu viimeisimpään toimintakertomukseen linkistä:\nFORUM MARINUMIN TOIMINTAKERTOMUS 2021\nHallinto – Forum Marinum säätiö\nSäätiön hallintoeliminä ovat hallitus ja hallituksen työvaliokunta sekä yksityisiä perustajayhteisöjä edustava neuvottelukunta. Hallitukseen kuuluu kahdeksan jäsentä, joista Turun kaupunginhallitus valitsee neljä henkilökohtaisine varajäsenineen. Stiftelsen för Åbo Akademi, liikenneministeriö, puolustusvoimat ja säätiön neuvottelukunta valitsevat kukin yhden jäsenen ja tälle henkilökohtaisen varajäsenen.\nForum Marinum säätiön neuvottelukunta\nCyril von Rettig Rettig Capital Oy Ab\nKeijo Ketonen TS-yhtymä Oy\nAntti Aarnio-Wihuri Wihuri Oy\nKaj Engblom Kunniajäsen\nKaj Eriksson Rettig Group Oy Ab/ Bore\nHanna Kolehmainen Hartela Oy\nVesa Marttinen Turun Korjaustelakka Oy\nMikko Eskelinen TOK\nJyrki Koivisto Wärtsilä Finland Oy\nLinda Langh Langh Ship Oy Ab\nTom Degerman Meyer Turku\nKimmo Sulin TeliaSonera Finland Oyj\nCarl Pettersson Eläkevakuutusosakeyhtiö Veritas\nMikko Ketonen TS-yhtymä Oy\nTero Tynys IF vahinkovakuutus Oy\nForum Marinum-säätiön hallitus\nPuheenjohtaja: Kaija Hartiala Varajäsen: Pentti Sokajärvi\nVarapuheenjohtaja: Keijo Ketonen Varajäsen: Cyril von Rettig\nTurja Lehtonen Jan-Otto Andersson\nKeijo Jukuri Joonatan Ahlroos\nJari Vaara Jouko K. Lehmusto\nKasper Westerlund Lasse Svens\nPekka Kettunen Tatu Vahala\nVeli-Jukka Pennala Heikki Rauhala\nSihteeri: Outi Kari-Granfors\nEsittelijä: Tapio Maijala\nForum Marinum säätiön hallituksen työvaliokunta\nPuheenjohtaja: Jouko K. Lehmusto\nPentti Sokajärvi, vpj\nPuheenjohtaja: Rainer Grannas\nVarapuheenjohtaja: Kasper Westerlund\nAsiamies: Tapio Maijala


Rahamedian verkkokurssit - Rahamedia\nRahamedia on luonut verkkokursseja, joiden avulla pääset alkuun vaurastumisen polulla. Olemme koonneet verkkokursseihimme inspiroivaa sisältöä ja monipuolisia resursseja, joiden avulla pääset tutustumaan tarkemmin itsellesi ajankohtaiseen teemaan — olipa sinulle kiinnostava teema tällä hetkellä sitten talouden parempi hallinta, sijoittamisen ensiaskeleet tai asuntosijoittamisen aloittaminen.\nTiedämme, että sijoittamisen aloittaminen voi olla hämmentävää ja hieman pelottavaakin alkuun. Siksi tavoitteenamme on tarjota omat kokemuksemme, vinkkimme ja osaamisemme käyttöösi, jotta sinun ei tarvitse keksiä pyörää uudelleen, vaan pääset nopeammin alkuun.\nTämän verkkokurssin tavoitteena on auttaa sinua pääsemään oman taloutesi guruksi — saamaan taloutesi tiukasti omaan hallintaasi sekä pääsemään alkuun sijoittamisen polulla!\nKurssin aikana saat tärkeää tietoa ja työkaluja siihen, miten voit ottaa oman taloutesi haltuun tuntemalla taloutesi luvut tarkemmin sekä budjetoimalla talouttasi fiksummin. Kurssin aikana saat vinkkejä myös siihen, miten pääset eroon huonoista veloista ja miten voit kriittisesti tarkastella oman varallisuutesi nykytilannetta. Kun oma taloutesi on saatu parempaan hallintaan hyvien vinkkien ja työkalujen avulla, keskitymme kurssin lopulla myös sijoittamisen perusteisiin.\nKurssi sopii sinulle, joka olet kiinnostunut ja motivoitunut kehittämään talouden hallinnan taitoja sekä järkevöittämään rahan käyttöä näppärien vinkkien ja työkalujen avulla. Lisäksi olet kiinnostunut oppimaan sijoittamisen perusteita. Talouden haltuun saaminen on aina ensimmäinen askel vaurastumisen tiellä. Kun olet oman taloutesi guru, sinun on mahdollista aloittaa myös sijoittaminen vaurastumisesi tueksi.\nKurssin hintaan kuuluu neljän viikon kokonaisuus, johon kuuluu runsaasti oppimateriaalia, yli kymmenen videota sekä useita näppäriä työkaluja ja lukuvinkkejä oman taloutesi hallinnan tueksi!\nKurssin toisessa osiossa pääset konkreettisesti aloittamaan sijoittamisen Nordnet-pankin kautta. Kurssin valmentajan avulla opit askel askeleelta sen, miten avaat asiakkuuden, miten valitset itsellesi sopivia rahastoja ja miten luot kuukausisäästösopimuksen. Tämän yksinkertaisemmaksi ei sijoittamisen starttaaminen enää voi mennä— inspiroidu, omaksu uutta tietoa ja pääse konkreettisesti aloittamaan oma sijoittamisen polkusi heti!\nKurssimme soveltuu kaikille sijoittamisen aloittamisesta kiinnostuneille. Kurssi sisältää runsaasti käytännönläheisiä vinkkejä sijoittamisen perusteisiin ja ohjeita sijoittamisen konkreettisiin ensiaskeleisiin. Tämä kurssi on juuri sinulle, joka kaipaat inspiraation ja sparrauksen lisäksi selkeitä ohjeita siihen, miten päästä alkuun.\nKurssiin kuuluu runsaasti oppimateriaalia, useita opetusvideota sekä näppäriä työkaluja ja lukuvinkkejä oman sijoittamisen aloittamisen tueksi. Kaikki kurssin tärkeimmät teemat on käyty ohjatusti läpi kurssin valmentajan johdolla.\nTämä kurssi johdattelee sinut asuntosijoittamisen perusteisiin. Kurssi tarjoaa kattavan ja monipuolisen katsauksen asuntosijoittamiseen sijoitusmuotona ja pääset tutustumaan asuntosijoittamisen koko prosessiin askel kerrallaan. Tutustumme esimerkiksi seuraaviin teemoihin:\nKurssi soveltuu kaikille, jotka haluavat ymmärtää asuntosijoittamisen perusperiaatteita tarkemmin ja rohkaistua ottamaan ensimmäiset askeleet asuntosijoittajapolulla ohjatusti.\nKurssi on usean viikon kokonaisuus, johon kuuluu kattavan kirjallisen oppimismateriaalin lisäksi videoluentoja, konkreettisia työkaluja, lukuvinkkejä sekä harjoitustehtäviä. Kaikki kurssin tärkeimmät teemat on käyty ohjatusti läpi kurssin valmentajan johdolla. Extra-sisältönä myös kokeneiden asuntosijoittajien haastatteluja!\nNäiden verkkokurssien sisältöä ei tule käsittää sijoitussuositukseksi tai kehotukseksi ostaa tai myydä arvopapereita tai asuntoja. Jokaisen tulee sijoituspäätöksiään tehdessään perustaa päätökset omaan arvioonsa riskeistä ja tuotoista sekä ottaa oma taloudellinen tilanne huomioon. Sijoittamiseen liittyy aina riskejä ja sijoitetun pääoman voi menettää jopa kokonaan. Historia ei ole tae tulevasta.